അമ്മ മലയാളത്തിന്‍റെ പൊന്നോമന : Deepika.com Sunday Special\nഎന്തുരസമാണല്ലേ ആ വാക്ക്. മലയാളത്തിലെ ആദ്യാക്ഷരത്തില് തുടങ്ങുന്ന, ചുണ്ടുകളില് ആദ്യമായി മുഴങ്ങുന്ന, അനുഭവത്തിന്‍റെ അമ്മിഞ്ഞപ്പാല് കിനിയുന്ന, സ്‌നേഹത്തിന്‍റെ ആദ്യാക്ഷരമാണ് ആ വാക്ക്. അതുകൊണ്ട് മലയാളത്തില് എനിക്കേറ്റവും ഇഷ്ടപ്പെട്ട വാക്കാണത്.\nഅവിടെ നിന്നും തുടങ്ങാം...\nതസ്മയെ നമ്മള് മുമ്പൊരിക്കല് കണ്ടിരുന്നു. രണ്ടര വര്‍ഷം മുമ്പ് ഇറങ്ങിയ സൺഡേ ദീപികയിലായിരുന്നു അത്. കാസര്‍ഗോഡ് ജില്ലയിലെ പാണത്തൂരിനടുത്ത് കല്ലപ്പള്ളി കമ്മാടിയിലെ ഏകാധ്യാപക വിദ്യാലയത്തിലെ മൂന്നാം ക്ലാസുകാരിയായിരുന്നു അന്നവള്. സ്വന്തം വീടിരിക്കുന്ന കല്ലപ്പള്ളിയില് നിന്ന് ആറ് കിലോമീറ്റര് അകലെയുള്ള കമ്മാടിയിലെ സ്‌കൂളിലേക്കുള്ള യാത്രപോലും ആ കുട്ടിയുടെ മലയാളത്തോടുള്ള ഇഷ്ടത്തിന്‍റെ ഭാഗമായിരുന്നു. സെറിബ്രല് പാൾസി പിടിപെട്ട് കൈകാലുകള്‍ക്ക് ശക്തി നഷ്ടപ്പെട്ടിരുന്നതിനാല് അവളുടെ അച്ഛന് സീതാരാമ മകള്‍ക്ക് പഠിക്കാന് വേണ്ടി മാത്രം ലോണെടുത്തു വാങ്ങിയ ജീപ്പിലായിരുന്നു അന്നവളുടെ യാത്ര.\nസെറിബ്രല് പാൾസി വന്ന് താളം തെറ്റിയ ശരീരത്തെയും കൂട്ടുപിടിച്ച് എന്‍റെ മലയാളത്തെക്കുറിച്ച് അന്നവള് പറഞ്ഞപ്പോള് ഏറെ അഭിമാനം തോന്നി. ശരീരത്തിന്‍റെ അവശതകളെ മലയാള പഠനം കൊണ്ട് മറികടക്കുകയാണെന്ന് അറിഞ്ഞപ്പോള് അദ്ഭുതവും. മലയാളം പഠിക്കാത്ത അച്ഛന് തന്നെ മലയാളം പഠിപ്പിക്കാനായി ജീപ്പ് മേടിച്ച് കഷ്ടപ്പെടുന്ന കഥ വികാരവായ്‌പോടെ പറഞ്ഞുതന്നപ്പോള് പോലും അവള് മലയാളത്തില് ചിരിച്ചതു കണ്ടു.\nനാലാം ക്ലാസ് കഴിയുമ്പോള് കമ്മാടിയിലെ സ്‌കൂളിലെ പഠനം കഴിയുമെന്നും പിന്നെ മലയാളം പഠിക്കാന് 20 കിലോമീറ്റര് അകലെയുള്ള പാണത്തൂര് ഗവ. സ്‌കൂളില് എത്തണമെന്നും അന്നവള് ആശങ്കപ്പെട്ടിരുന്നു. കര്‍ഷകനായ സീതാരാമയ്ക്ക് എന്നും ഇത്ര ദൂരം വണ്ടിയോടിച്ചെത്തി മകളെ പഠിപ്പിക്കാന് സാമ്പത്തിക ശേഷി അനുവദിക്കുമോയെന്നും സംശയിച്ചു. അതുകൊണ്ട് കൂടുതല് സുരക്ഷിത മാര്‍ഗമായി രണ്ടുകിലോമീറ്റര് മാത്രം അകലെയുള്ള കന്നഡമീഡിയം സ്‌കൂളില് ചേര്‍ക്കുമോ എന്നും ആശങ്കയായിരുന്നു. അങ്ങനെ സംഭവിച്ചാല് അമ്മ സ്‌നേഹം നല്‍കിയ മലയാളത്തിന്‍റെ കൈയില് നിന്നും അവള് വഴുതിപ്പോകുമോ എന്നും പഠനത്തിലൂന്നി ഉറച്ചുച്ചുറച്ച് വരുന്ന അവളുടെ കൈകാലുകള്‍ക്ക് ശക്തി ചോരുമോ എന്നും ഓര്‍ത്ത് ഭീതിയോടെ പറഞ്ഞുനിര്‍ത്തിയിരുന്നു അന്ന്.\nശ്രേഷ്ഠ ഭാഷാവര്‍ഷത്തില് കഥയറിഞ്ഞ നമുക്ക് അന്നവള് വരദാനമായിരുന്നു, അഭിമാനവും അഹങ്കാരവുമായിരുന്നു. വാക്കുകളിലെ സ്‌നേഹം ഒഴുകിയിറങ്ങിയപ്പോള് നമ്മള് അവളെ മറന്നു. മലയാളക്കരയില് അവള് വീണ്ടും ഒറ്റയ്ക്കായി. ഋതുഭേദങ്ങള് മാറിമറഞ്ഞ് കാലം അതിന്‍റെ പ്രയാണത്തോടൊപ്പം രണ്ടര വര്‍ഷവും കൂടി ചേര്‍ത്തപ്പോള് ആ പഴയ ഓര്‍മകള് വീണ്ടും തിരിച്ചെത്തുന്നു.\nകമ്മാടിയിലെ നാലാം ക്ലാസ് പഠനത്തിനൊടുവില് വലിയ പ്രതിസന്ധിയാണ് തസ്മയെ പിടികൂടിയത്. അമ്മ സ്‌നേഹത്തിനൊപ്പം ഇനിയും കൂട്ടുകൂടാനാകുമോ എന്നായി ആശങ്ക. മലയാളം ഇനി പഠിക്കണമെങ്കില് 20 കിലോമീറ്റര് ദൂരത്തിലുള്ള പാണത്തൂര് ഗവ. ഹൈസ്‌കൂളിലെത്തണം. അച്ഛന് സീതാരാമയ്ക്ക് അത്രയുംദൂരം ജീപ്പോടിച്ച് പോയി തിരിച്ചുവരാന് പ്രായോഗിക ബുദ്ധമുട്ടേറെയായിരുന്നു. അമ്മ സ്‌നേഹം തന്ന മലയാളത്തോടൊപ്പം ഇനിയും തുടരണോ അതോ നിസഹായത നിഴലിച്ച അച്ഛനമ്മമാരുടെ മുഖമിനി നിരാലംബമാക്കി മാറ്റണോ എന്ന് അവള് ആശങ്കപ്പെട്ടു.\nമലയാണ്‍മയോടുള്ള സ്‌നേഹം നിഴലിച്ചുനിന്ന തസ്മയുടെ കണ്ണുകളില് നോക്കി അച്ഛന് സീതാരാമയ്ക്ക് മറിച്ചൊരു തീരുമാനമെടുക്കാനാകുമായിരുന്നില്ല. മലയാളത്തെ വിടാന് അവളെ പ്രേരിപ്പിച്ചാല് സെറിബ്രല് പാൾസിയെ ചെറുത്തുതോല്‍പ്പിച്ച അവളുടെ കുഞ്ഞുമനസ് ഇടറുമെന്ന് ആ പിതൃമനസ് ഭയപ്പെട്ടു. അങ്ങനെ അദ്ദേഹം അവള്‍ക്കുവേണ്ടി ഒരു സുപ്രധാന തീരുമാനമെടുത്തു. എന്തുവന്നാലും അവളെ മലയാളം സ്‌കൂളില് ചേര്‍ക്കുക.\nഅങ്ങനെ തസ്മയെയും കൂട്ടി അദ്ദേഹം പാണത്തൂരേക്ക് പുറപ്പെട്ടു. കിലോമീറ്ററുകള് താണ്ടി പാണത്തൂര് ഗവ. സ്‌കൂളില് എത്തിയപ്പോള് അവിടുള്ള അധ്യാപകര്‍ക്കാകെ ആശ്ചര്യം. സമീപത്തുള്ള പല കുട്ടികളും ഇംഗ്ലീഷ് മീഡിയം സ്‌കൂള് തേടിപ്പോകുമ്പോള് മലയാളം പഠിക്കാന് മലയിറങ്ങി വന്ന അച്ഛനെയും മകളെയും കണ്‍കുളിര്‍ക്കെ അവര് കണ്ടു. പിന്നെ അഭിമാനത്തോടെ അവരെ സ്‌കൂള് ഓഫീസില് വിളിച്ചിരുത്തി അഡ്മിഷന് വേണ്ട എല്ലാ സൗകര്യങ്ങളും ചെയ്തു കൊടുത്തു. ഇറങ്ങാന് നേരം തസ്മയുടെ ചുമലില് തട്ടി ഒരധ്യാപകന് ചോദിച്ചിരുന്നു പോലും, ‘മലയാളത്തോടെന്തേ ഇത്രമാത്രം സ്‌നേഹമെന്ന്’ അമ്മസ്‌നേഹത്തില് വിടര്‍ന്ന ചുണ്ടുകള് ഇത്ര മാത്രം മൊഴിഞ്ഞു.\n"മലയാളമാണെന്നെ നടത്തിയത്. അതുകൊണ്ട് മലയാണ്‍മയെ എനിക്ക് പിരിയാനാകില്ല.'\nമോഹം മഹത്വ വത്കരിക്കപ്പെടുമ്പോള്\nഅഞ്ചാം ക്ലാസ് പഠനത്തിന്‍റെ ആദ്യഘട്ടത്തില് സീതാരാമ മകളെയും കൂട്ടി ജീപ്പില് 20 കിലോമീറ്റര് അകലെയുള്ള മലയടിവാരത്തെ സ്‌കൂളില് എത്തിയിരുന്നു. രാവിലെ വീട്ടില്‍നിന്നും യാത്ര തിരിച്ച് സ്‌കൂളിലെത്തി തസ്മയെ ക്ലാസിലാക്കിയശേഷം അദ്ദേഹം പാണത്തൂരിലൂടെ വെറുതെ ചുറ്റിനടന്നു. ക്ലാസ് കഴിയുമ്പോള് തസ്മയെയും കൂട്ടി വീണ്ടും മല കയറി. അത്യാവശ്യ ഘട്ടങ്ങളില് മാത്രം രാവിലെ കുട്ടിയെ സ്‌കൂളില് ആക്കിയ ശേഷം വീണ്ടും മല കയറുകയും വൈകുന്നേരം തിരിച്ചു കൂട്ടാന് വരികയും ചെയ്തു.\nരണ്ടു മാസത്തോളം ഇങ്ങനെ പോയി. രാവിലെയും വൈകുന്നേരവുമുള്ള ഈ ദീര്‍ഘയാത്ര തസ്മയെ പതിയെപ്പതിയെ ബുദ്ധിമുട്ടിലാക്കി. എങ്കിലും അവളത് ആരോടും പറഞ്ഞില്ല. തന്‍റെ അസ്വസ്ഥതകള് മൂലം പഠനമുപേക്ഷിക്കേണ്ടിവന്നാല് അതവള്‍ക്ക് ചിന്തിക്കാന് പോലും കഴിയാത്ത അവസ്ഥയായിരുന്നു. പക്ഷെ സ്നേഹനിധിയായ അച്ഛൻ ഇതൊക്കെ മനസിലാക്കുന്നുണ്ടായിരുന്നു. ആ ആശങ്ക അദ്ദേഹം ഭാര്യ ആശയോട് ഇടയ്ക്കിടെ പങ്കുവയ്ക്കുകയും ചെയ്തു.\nപ്രശ്‌നത്തിന് പരിഹാരം നിർദേശിച്ചത് ഭാര്യയാണ്. മോള്‍ക്ക് താമസിച്ചു പഠിക്കാന് പാണത്തൂര് ഒരു ചെറിയ വീട് വാങ്ങിയാലോ എന്ന നിര്‍ദേശം അവര് മുന്നോട്ടുവച്ചു. ലളിതമായി ഭാര്യ ഒരു പ്രതിവിധി പറഞ്ഞുവെങ്കിലും സീതാരാമയുടെ ഉള്ളു പിടയുകയായിരുന്നു. വീട് മേടിക്കാനുള്ള സാമ്പത്തികം ഒരു കര്‍ഷകനായ അദ്ദേഹത്തിന് വലിയൊരു പ്രശ്‌നമായിരുന്നു. എന്തു പ്രതിവിധി എന്ന ചോദ്യത്തിനുമുന്നില് കുഴങ്ങിനിന്നു അവസാനം ഒരു വാടകവീട് എടുക്കാമെന്ന തീരുമാനത്തിലേക്ക് അദ്ദേഹമെത്തി.\nവാടകവീട് ബാധ്യതയായിരിക്കുമെന്നും ലോണെടുത്തെങ്കിലും ഒരു ചെറിയ വീട് സ്വന്തമാക്കുന്നതാണു നല്ലതെന്നും ഭാര്യ വീണ്ടും ഉപദേശിച്ചു. കൂട്ടിയും കിഴിച്ചും നോക്കിയപ്പോള് അതുതന്നെ മെച്ചം. അങ്ങനെയാണ് മലയാളത്തിന്‍റെ മണമുള്ള നാട്ടില് മകള്‍ക്കായൊരു കുഞ്ഞുവീട് സ്വന്തമാക്കുന്നത്. പാണത്തൂര് ഗവ. സ്‌കൂളില്‍നിന്നും 50 മീറ്റര് മാത്രം അകലെ വാങ്ങിയ ഒരു കൊച്ചുവീടായിരുന്നു അത്. തന്‍റെ ചെറിയ സമ്പാദ്യവും ബാക്കി ബാങ്ക് ലോണുമെടുത്ത് 15 ലക്ഷം രൂപയ്ക്കാണ് വീട് സ്വന്തമാക്കിയത്.\nഅപ്പോഴും ഒരു ബുദ്ധിമുട്ട് നിഴലിച്ചിരുന്നു. ആ വീട്ടിലേക്ക് കയറിപ്പോകാന് ചെറിയൊരു ഇടവഴി മാത്രമേ ഉള്ളു എന്ന ബുദ്ധിമുട്ട്. സ്‌നേഹവാനായ അച്ഛന് ആ ബുദ്ധിമുട്ടും കൂടി മകൾക്ക് നല്‍കാല് താത്പര്യമുണ്ടായിരുന്നതല്ല. സാമ്പത്തികം, അതായിരുന്നല്ലോ എല്ലാം നിയന്ത്രിച്ചിരുന്നത്.\nവീടെടുത്ത ആദ്യ കാലഘട്ടങ്ങളില് അച്ഛനോ അമ്മയോ മാറിമാറി തസ്മയ്ക്ക് സഹായമായി നിന്നു. രാവിലെ തസ്മയെ സ്‌കൂളിലേക്ക് കൊണ്ടുപോകുകയും വൈകുന്നേരം തിരികെക്കൊണ്ടുവരികയും ചെയ്തു. തസ്മ സന്തോഷവതിയായി കണ്ടപ്പോള് അവര് തങ്ങളുടെ ബുദ്ധിമുട്ടുകള് പോലും മറന്നു.\nപക്ഷേ ഈ പ്രക്രിയ അധികകാലം മുന്നോട്ടുകൊണ്ടുപോകാന് കഴിയുമായിരുന്നില്ല. മലമുകളിലെ വീട്ടില് 80 പിന്നിട്ട മാതാപിതാക്കളും തസ്മയുടെ കുഞ്ഞനുജന് ഹാര്‍ദിക്കും നിരാലംബരായിരുന്നു. അങ്ങനെയാണ് തസ്മയ്ക്ക് സഹായിയായി ഒരാളെ നിര്‍ത്താന് തീരുമാനിക്കുന്നത്. 6000 രൂപ മാസ ശമ്പളത്തില് ഒരു സ്ത്രീയെ തസ്മയ്ക്ക് കൂട്ടായി നിര്‍ത്തി ഇരുവരും മലകയറി. എങ്കിലും ആഴ്ചയില് രണ്ടോ മൂന്നോ ദിവസം തസ്മയ്‌ക്കൊപ്പം നില്‍ക്കാന് അവരെപ്പോഴും വന്നുകൊണ്ടിരുന്നു.\nതസ്മയുടെ സ്‌കൂള് യാത്രയായിരുന്നു പിന്നീടുള്ള ദുരിതം. സ്‌കൂള് അടുത്തായിരുന്നെങ്കിലും അവിടേക്കുള്ള യാത്ര ദുരിതപൂര്‍ണമായിരുന്നു. സെറിബ്രല് പാൾസിയെ തോല്‍പ്പിച്ച പിച്ചവയ്ക്കുന്ന കാലുകളും ശക്തി നേടുന്ന ശരീരവുമായി അവള് ഓരോ ദിവസവും പോരാടേണ്ടി വന്നു. ഇടവഴികളില് ഇടയ്ക്ക് തളര്‍ന്നിരിക്കേണ്ടി വരുമ്പോള് സഹായത്തിനുള്ള ആന്‍റിമാര് അവളെയെടുത്ത് സ്‌കൂളിലെത്തിക്കും. എങ്കിലുമവള് പരമാവധി മറ്റുള്ളവരെ ബുദ്ധിമുട്ടിക്കാതെ സ്വന്തം കാലില് നില്‍ക്കാനാണ് പരിശ്രമിച്ചത്.\nസ്‌കൂളില് തസ്മയ്ക്ക് അധ്യാപകരും സഹപാഠികളും വലിയ പ്രോത്സാഹനമാണ് നല്‍കിയത്. അവളുടെ മലയാള സ്‌നേഹത്തെ അധ്യാപകര് കൂടെക്കൂടെ വാഴ്ത്തിയപ്പോള് സഹപാഠികള് ഒന്നടങ്കം അഭിമാനം കൊള്ളുകയാണ്. അങ്ങനെ ആ കുഞ്ഞിളം മനസുകളില് മലയാളം തിളങ്ങുന്നു.\nഇന്നവള് ആറാം ക്ലാസിലാണ്. ജീവിതത്തിലെ പല ദുര്‍ഘട വഴികളും മലയാളത്തോടൊപ്പം പിന്നിട്ട് അവളിന്നും ഒന്നാമതാണ്. ക്ലാസിലെ ഒന്നാം സ്ഥാനം ആര്‍ക്ക് സമര്‍പ്പിക്കുന്നുവെന്നു ചോദിക്കുമ്പോള് ഉത്തരം ഒന്നുമാത്രം. എന്‍റെ മലയാണ്‍മയ്ക്ക്.\nആഴ്ചയവസാനം മലയാണ്‍മയുമായി മല കയറിവരുന്ന തസ്മയെക്കാത്ത് പടിവാതില്‍ക്കല് ഒരു പിഞ്ചുമനസ് കാത്തിരിക്കുന്നുണ്ടാകും. മറ്റാരുമല്ല; അവളുടെ കുഞ്ഞനുജന് ഹാര്‍ദിക്ക്. അവനിന്ന് തസ്മ തേടിപ്പോയ വഴികളിലൂടെ നടക്കുന്നുണ്ട്. മലയാളം പഠിപ്പിക്കുന്ന കമ്മാടിയിലെ അങ്കണവാടിയിലാണ് ഇന്നവന്‍റെ പഠനം. ചേച്ചി വരുമ്പോള് പാട്ടുപാടിത്തരുമെന്ന ഉറപ്പോടെ അവനെല്ലാ വെള്ളിയാഴ്ചകളിലും വൈകുന്നേരങ്ങളില് ഉണ്ണാതെയുറങ്ങതെ കാത്തിരിക്കുന്നു. ചേച്ചി വന്നാല്, ഈണത്തിലുള്ള ആ പാട്ട് കേട്ടാല് മധുരം തുളുമ്പുന്ന ആ സംസാരമറിഞ്ഞാല് അവന് സന്തോഷവാനാകും. പിന്നെ തൊടിയിലൂടെയും വീട്ടിലൂടെയും അവര് കളിച്ചുചിരിച്ച് പഠിച്ചങ്ങനെ ജീവിക്കും.\nഇറങ്ങാന് നേരം ഹാര്‍ദിക്കിന് പാടിക്കൊടുക്കാറുള്ള ആ പാട്ട് പാടുമോ എന്നു ചോദിച്ചു. ചിരിക്കുക മാത്രം ചെയ്തു അവള്. പലകുറി പലരും നിര്‍ബന്ധിച്ചിട്ടും അവളുടെ ചുണ്ടില് മലയാളപുഞ്ചിരി മാത്രം. ഒടുവി ല്‍ആ ചിരിയിലമര്‍ന്ന് മലയിറങ്ങി. കുറച്ചുദൂരം പിന്നിട്ടപ്പോള് പിന്നിലാ പാട്ടു മുഴങ്ങി.\nനമ്മുടെ സ്വന്തം മലയാളിപ്പെണ്ണിന്‍റെ....\nോചിത്രങ്ങൾ: സ്റ്റെനിസണ് ബേബി


'താമരശ്ശേരി ചുരം..' പപ്പുവിന്റെ കിടിലന് ഡയലോഗുമായി സുരഭി-Surabhi Lakshmi imitating Kuthiravattam Pappu\n'താമരശ്ശേരി ചുരം..' പപ്പുവിന്റെ കിടിലന് ഡയലോഗുമായി സുരഭി\nസുരഭിയുടെ കിടുക്കാച്ചി ഡബ്സ്മാഷ് കാണാം.\nകുതിരവട്ടം പപ്പുവിനെ ഓര്‍ക്കുമ്പോള് ഭൂരിഭാഗം മലയാളികളുടെയും മനസ്സില് ആദ്യം വരുന്നത് വെള്ളാനകളഉടെ നാട് എന്ന സിനിമയിലെ ‘താമരശ്ശേരി ചുരം..’ എന്ന ഡയലോഗായിരിക്കും. പപ്പുവിനെ അനുകരിച്ച് ഡയലഗ് പറഞ്ഞ് നടി സുരഭി ലക്ഷ്മി ഫെയ്ബുക്കില് പോസ്റ്റ് ചെയ്ത വീഡിയോ സോഷ്യല് മീഡിയയില് വൈറലായതില് അത്ഭുതമില്ല. അതുപോലത്തെ ടൈംമിങ് ആണ് സുരഭിയുടേത്.\n‘എന്റെ നാട്ടുകാരനായ പപ്പു ചേട്ടന്റെ ഒരു കടുത്ത ആരാധികയാണ് ഞാന്. ഈ അടുത്ത ദിവസം വെള്ളാനകളുടെ നാട് വീണ്ടും കാണാനിടയായി. താമരശ്ശേരി ചുരത്തെ ഇത്രയും പ്രശസ്തമാക്കിയ ഈ dialogue എത്ര കണ്ടാലും എനിക്ക് മതിവരാറില്ല. ഒരുപാട് കുറവുകളുണ്ട് എന്ന തിരിച്ചറിവോടെ ഒരു ശ്രമം….’ എന്നെഴുതിയാണ് സുരഭി വീഡിയോ പോസ്റ്റ് ചെയ്തിരിക്കുന്നത്.\nTags: Kuthiravattam Pappu, Surabhi


മുംബൈ: 2019 ല് മയക്കു മരുന്ന് കേസില് ദോഹ രാജ്യാന്തര വിമാനത്താവളത്തില് അറസ്റ്റിലായ മുംബൈ ദമ്പതികള് കുറ്റവിമുക്തരായി കൊണ്ട് ഇന്ന് രാത്രിയോടെ നാട്ടില് തിരിച്ചെത്തും. മുംബൈ സ്വദേശികളായ ഒനീബയും ശരീഖ് അല് ഖുറേഷിയുമാണ് ഹണിമൂണ് ആഘോഷിക്കാന് ദോഹയിലെത്തിയത്. ഇവരുടെ പക്കല് നിന്നും നാലു കിലോക്ക് മുകളില് അനധികൃത മയക്കുമരുന്ന് പദാര്‍ത്ഥം കണ്ടെത്തുകയായിരുന്നു. ഇതേതുടര്‍ന്നാണ് ദോഹ പൊലീസിന്റെ പിടിയിലാവുകയും ചെയ്തത്.\nശരീഖിന്റെ ബന്ധു തബസ്സും എന്ന സ്ത്രീ മയക്കുമരുന്ന് കടത്താന് ഇവരെ ഉപയോഗിക്കുകയായിരുന്നുവെന്ന് പിന്നീട് കണ്ടെത്തി. വിചാരണ കോടതി ദമ്പതികളെ പത്ത് വര്‍ഷത്തെ തടവിനും ഒരു കോടി ഇന്ത്യന് രൂപക്ക് തുല്യമായ തുകക്കുമാണ് ശിക്ഷ വിധിച്ചത്. പിന്നീട് ദമ്പതികളുടെ ബന്ധുക്കള് നടത്തിയ നിയമ നടപടികളെ തുടര്‍ന്നാണ് ഇവരുടെ നിരപരാധിത്വം കോടതിക്ക് ബോധ്യപ്പെടുകയും ഇരുവരെയും കുറ്റവിമുക്തരാക്കുകയും ചെയ്തത്.\nനാര്‍കോട്ടിക്‌സ് കണ്‍ട്രോള് ബ്യുറോ ഓഫീസര് കെ.പീ.എസ മല്‍ഹോത്രയും അദ്ദേഹത്തിന്റെ ടീമുമാണ് ഇരുവരുടെയും മോചനത്തിനായി പ്രയത്‌നിച്ചത്. ഇരുവര്‍ക്കും ദോഹ ഇന്ത്യന് എംബസി ആവശ്യമായ നിയമ സഹായങ്ങളും ചെയ്തു നല്‍കിയതായി ടൈംസ് ഓഫ് ഇന്ത്യ റിപ്പോര്‍ട്ട് ചെയ്തു.\nqatar mubai couple arrested durg case


SULPHI NOOHU FB POST | തക്കാളിപ്പനിയൊ? അതെന്തു കുന്തമാ ഹേ? അങ്ങനെയൊരു സംഭവം ഇല്ല; തക്കാളി കഴിച്ച് ഒരു പനിയും വരാൻ പോകുന്നില്ല എന്നുമാത്രമല്ല തക്കാളി നല്ലതാണ്; തക്കാളി നല്ലോണം കഴിച്ചോളൂ; ഒരു പനിയും വരില്ലെന്ന് ഡോ സുൽഫി നൂഹു - Malayalivartha.com Widgets Magazine\nതക്കാളിപ്പനിയൊ? അതെന്തു കുന്തമാ ഹേ? അങ്ങനെയൊരു സംഭവം ഇല്ല; തക്കാളി കഴിച്ച് ഒരു പനിയും വരാൻ പോകുന്നില്ല എന്നുമാത്രമല്ല തക്കാളി നല്ലതാണ്; തക്കാളി നല്ലോണം കഴിച്ചോളൂ; ഒരു പനിയും വരില്ലെന്ന് ഡോ സുൽഫി നൂഹു\nതക്കാളിപ്പനിയൊ? അതെന്തു കുന്തമാ ഹേ?അങ്ങനെയൊരു സംഭവം ഇല്ല. തക്കാളി കഴിച്ച് ഒരു പനിയും വരാൻ പോകുന്നില്ല എന്നുമാത്രമല്ല തക്കാളി നല്ലതാണ് എന്ന് പറഞ്ഞ് ഡോ സുൽഫി നൂഹു രംഗത്ത്. അദ്ദേഹം ഫേസ്ബുക്ക് കുറിപ്പിന്റെ പൂർണ്ണ രൂപം ഇങ്ങനെ; "തക്കാളി വാട്ട്"? തക്കാളിപ്പനിയൊ? അതെന്തു കുന്തമാ ഹേ? തക്കാളി വാട്ട്? അങ്ങനെയൊരു സംഭവം ഇല്ല. തക്കാളി കഴിച്ച് ഒരു പനിയും വരാൻ പോകുന്നില്ല എന്നുമാത്രമല്ല തക്കാളി നല്ലതാണ്. വളരെ വളരെ നല്ലത്. അപ്പോ എന്താ ഈ തക്കാളിപ്പനി?\nഅങ്ങനെയൊരു സംഭവമേയില്ല. സത്യമായും .ഇല്ല. അങ്ങനെ ഏതെങ്കിലും പനിയുണ്ടെങ്കിലും പേരിടാൻ വരട്ടെ. ചില പനികൾക്ക് തക്കാളിപ്പനിയെന്ന പേര് ലഭിച്ചതിന് പിന്നിൽ ചെറിയ പുരാണമുണ്ട്. അതൊരു നീണ്ട നീണ്ട നീണ്ട നീണ്ട കഥ. വളരെ കൊല്ലങ്ങൾക്കു മുമ്പ് കേരളത്തിൽ ആദ്യമായി ചിക്കൻഗുനിയ വ്യാപകമായി പടർന്നു പിടിച്ചപ്പോൾ അത് മൂലം മുഖത്ത് ഉണ്ടാകുന്ന ചുവന്ന പാടുകൾ ശ്രദ്ധിക്കപ്പെട്ടു.\nഅപ്പൊ അങ്ങനെ ചിലർക്ക് ആദ്യത്തെ തക്കാളിപ്പനി ചാമ്പി കിട്ടി. ഇപ്പോ ചിലസ്ഥലങ്ങളിൽ കാണപ്പെടുന്ന ഹാൻഡ് ഫൂട്ട് മൗത്ത് ഡിസീസിൽ കാണുന്ന സ്കിന്നലെ ചെറിയ വ്യതിയാനങ്ങളെ നോക്കി തക്കാളിപ്പനിയെന്ന പേര് വീണ്ടും. അപ്പോൾ ശരിക്കും അങ്ങനെ ഒരു പനിയുണ്ടോ ? ഉറപ്പായും ഇല്ല. വൈറൽ പനികളിൽ സ്കിന്നിൽ ചെറിയ വ്യതിയാനങ്ങൾ സ്വാഭാവികം. അതിനെയൊക്കെ ഇങ്ങനെ പേരിട്ടാൽ തക്കാളിയും മുരിങ്ങക്കായും കോഴിയും താറാവും പോരാതെ വരും.\nലോകാരോഗ്യസംഘടന അസുഖങ്ങൾക്ക് പേരിടാൻ ചില ചില വ്യക്തമായ മാർഗ്ഗനിർദ്ദേശങ്ങൾ പറഞ്ഞിട്ടുണ്ട്. 2015 ലെ ആ നിർദ്ദേശങ്ങൾ ഇപ്പോഴും പ്രസക്തം. ഏത് സിസ്റ്റത്തെ ബാധിക്കുന്നു, ഹൃദയമാണൊ ശ്വാസകോശമാണൊ ,ഏതു സീസണിൽ കാണുന്നു, ഏതു പ്രായത്തിൽ ഉണ്ടാകുന്നു അങ്ങനെ ചില വ്യക്തമായ മാർഗ്ഗനിർദ്ദേശങ്ങൾ. ആഹാരസാധനങ്ങളുടെ , സിറ്റിയുടെ പേര്, വ്യക്തികളുടെ പേര് അങ്ങനെയൊന്നും പാടില്ലെന്ന് നിർദ്ദേശമുണ്ട്.\nഅപ്പൊതക്കാളിപ്പനി വാട്ട്? ഉത്തരം വ്യക്തം ഇപ്പോ തക്കാളിപ്പനി നോ!സാധാരണയായി പടർന്നുപിടിക്കുന്ന വൈറൽ പനികളിൽ സ്കിന്നിലെ വ്യതിയാനങ്ങളെ അങ്ങനെ പേരിടാൻ വരട്ടെ. അങ്ങനെ പേരിടാനിത് വെള്ളരിക്കാപ്പട്ടണമോ ടൊമാറ്റോ പട്ടണമോ അല്ലല്ലോ. തക്കാളി നല്ലോണം കഴിച്ചോളൂ. ഒരു പനിയും വരില്ല. ഉറപ്പ്.


സ്വന്തം മെഷീന് നിര്‍മിച്ചത് വളപ്രയോഗം നടത്താന്; കൃഷിയില് 25 ശതമാനം ഉത്പാദനം കൂട്ടാന് അഗ്രിടെക്ക് സ്റ്റാര് | machine developed by agritech start up\nസ്വന്തം മെഷീന് നിര്‍മിച്ചത് വളപ്രയോഗം നടത്താന്; കൃഷിയില് 25 ശതമാനം ഉത്പാദനം കൂട്ടാന് ഈ സ്റ്റാര്‍ട്ടപ്പ്\nDelhi, First Published 6, May 2020, 10:25 AM\nകോളേജ് വിദ്യാഭ്യാസ കാലത്ത് സുഹൃത്തായ സന്തോഷിനോട് കൃഷി സംബന്ധമായ സംരംഭത്തെക്കുറിച്ച് ചര്‍ച്ച ചെയ്തിരുന്നു. കാര്‍ഷിക മേഖലയിലെ വെല്ലുവിളികളെക്കുറിച്ച് സന്തോഷ് ഓര്‍മപ്പെടുത്തിക്കൊണ്ടിരുന്നു.\nയൂറിയ ഡീപ് പ്ലേസ്‌മെന്റ് (Urea deep placement) എന്ന സാങ്കേതികവിദ്യ പ്രയോജനപ്പെടുത്തി മണ്ണിലേക്ക് ആഴത്തില് വളങ്ങളെത്തിക്കാനുള്ള മാര്‍ഗമാണ് ആയുഷ് നിഗമും സന്തോഷ് കുമാറും കര്‍ഷകര്‍ക്ക് പറഞ്ഞുകൊടുത്തത്. തങ്ങള് നിര്‍മിച്ച മെഷീന് വഴി കൂടുതല് വിളകള് ഉത്പാദിപ്പിക്കാനാകുമെന്ന് ഇവര് തെളിയിച്ചു കഴിഞ്ഞു. ഏകദേശം 450 -ല്‍ക്കൂടുതല് കര്‍ഷകര് ഈ സാങ്കേതിക വിദ്യ ഉപയോഗിച്ച് 25 ശതമാനം അധികം ഉത്പാദനം കൈവരിച്ചു കഴിഞ്ഞു.\nകാര്‍ഷിക മേഖലയില് കുറഞ്ഞ വിളയുത്പാദനത്തിന് കാരണമാകുന്നത് രാസവളങ്ങളും കീടനാശിനികളുമാണ്. ഗുണനിലവാരം കുറയ്ക്കാനും ഇത് കാരണമാകുന്നു. ദീര്‍ഘകാലത്തെ പരീക്ഷണങ്ങളും പുതിയ സാങ്കേതികവിദ്യയും ഇത്തരം പ്രശ്‌നങ്ങള് പരിഹരിക്കാന് ആവശ്യമാണ്. ഇതിനായി ഡല്‍ഹി ആസ്ഥാനമായി ആരംഭിച്ച അഗ്രിടെക്ക് സ്റ്റാര്‍ട്ടപ്പാണ് ഡിസ്റ്റിന്‍ക്റ്റ് ഹൊറിസോണ്. ക്ഷയിച്ചുകൊണ്ടിരിക്കുന്ന പരിസ്ഥിതിയെ സംരക്ഷിക്കാനും പാര്‍ശ്വവത്കരിക്കപ്പെട്ട കര്‍ഷകര്‍ക്ക് കൂടുതല് ലാഭമുണ്ടാക്കാനുമാണ് ഇവരുടെ പദ്ധതി. മദ്രാസ് ഐ.ഐ.ടി യിലെ വിദ്യാര്‍ഥിയായിരുന്ന ആയുഷ് നിഗമും അദ്ദേഹത്തിന്റെ കൂട്ടുകാരന് സന്തോഷ് കുമാറുമാണ് ഡി.എച്ച് വൃദ്ധി എന്ന ഈ സ്ഥാപനത്തിന്റെ സംരംഭകര്.\nഐ.ഐ.ടി മദ്രാസില് നിന്ന് മെക്കാനിക്കല് എന്‍ജിനീയറിങ്ങില് ബിരുദം നേടിയ ആയുഷ് പലതരം കോര്‍പ്പറേറ്റ് കമ്പനികളില് ജോലി ചെയ്തു. ചെറുപ്പക്കാരായ എന്‍ജിനീയര്‍മാരോടൊപ്പം സോഷ്യല് ഇന്നൊവേഷന് ലാബ് എന്ന ആശയം നാല് വര്‍ഷത്തേക്ക് ഇദ്ദേഹം പ്രാവര്‍ത്തികമാക്കിയിരുന്നു.\nകോളേജ് വിദ്യാഭ്യാസ കാലത്ത് സുഹൃത്തായ സന്തോഷിനോട് കൃഷി സംബന്ധമായ സംരംഭത്തെക്കുറിച്ച് ചര്‍ച്ച ചെയ്തിരുന്നു. കാര്‍ഷിക മേഖലയിലെ വെല്ലുവിളികളെക്കുറിച്ച് സന്തോഷ് ഓര്‍മപ്പെടുത്തിക്കൊണ്ടിരുന്നു. തങ്ങളുടെ വഴി തെളിഞ്ഞപ്പോള് ഇവര് രണ്ടുപേരും ഗ്രാമീണ ഇന്ത്യയുടെ ഊടുവഴികളിലൂടെയും ബംഗ്‌ളാദേശിലൂടെയും സഞ്ചരിച്ച് കൃഷിയെക്കുറിച്ച് മനസിലാക്കി. ടാറ്റാ കെമിക്കല്‍സിന്റെ മേധാവിയായിരുന്ന ബീരേന്ദ്ര സിങ്ങിനെ ഇവര് കണ്ടുമുട്ടി. അദ്ദേഹമാണ് രാസവളങ്ങള് പ്രയോഗിക്കുമ്പോള് ഉത്പാദനം കുറയുന്ന പ്രശ്‌നത്തെക്കുറിച്ച് ഇവരോട് പറയുന്നത്. കാലാവസ്ഥയിലുണ്ടാകുന്ന മാറ്റങ്ങളെപ്പറ്റിയും വെള്ളം മലിനമാക്കപ്പെടുന്നതിനെക്കുറിച്ചും അദ്ദേഹം വ്യക്തമാക്കി.\nഅങ്ങനെയാണ് ആയുഷും സന്തോഷും വളങ്ങള് മണ്ണിലേക്ക് ആഴത്തില് പ്രയോഗിക്കേണ്ടതിന്റെ പ്രാധാന്യം മനസിലാക്കി ഒരു മെഷീന് നിര്‍മിക്കാന് ശ്രമിക്കുന്നത്. രാസവളങ്ങളുടെ പ്രയോഗം കുറയ്ക്കാനും മണ്ണിനെ ഫലപുഷ്ടിയുള്ളതാക്കാനും കഴിയുന്ന മെഷീനായിരുന്നു ഇത്.\nനാല് വര്‍ഷത്തോളം ആറ് സംസ്ഥാനങ്ങളിലെ കര്‍ഷകര്‍ക്കിടയില് പ്രവര്‍ത്തിച്ച ശേഷം അവരെ ബോധ്യപ്പെടുത്താനായി മെഷീന് പ്രവര്‍ത്തിപ്പിച്ച് കൃഷിയിടത്തില് തന്നെ ഉത്പാദനം വര്‍ധിപ്പിക്കുന്നതെങ്ങനെയെന്ന് കാണിച്ചുകൊടുത്തു. മെഷീന് വികസിപ്പിക്കുന്നതിനായി ലക്‌നൗവിലെ ഫാക്ടറിയുമായി സഹകരിച്ചാണ് രൂപകല്‍പ്പന നടത്തിയത്.\nഡി.എച്ച് വൃദ്ധി എന്ന മെഷീന് ട്രാക്റ്ററിന്റെയും പവര് ടില്ലറിന്റെയും സംയോജിത രൂപമായിരുന്നു. വളത്തിന്റെ പെല്ലെറ്റുകള് മണ്ണില് മൂന്ന് ഇഞ്ച് ആഴത്തില് യോജിപ്പിക്കാന് പറ്റിയ രീതിയിലാണ് മെഷീന് രൂപകല്‍പ്പന ചെയ്തത്. 30- 45 മിനിറ്റുകള് കൊണ്ട് ഒരു ഏക്കര് കൃഷിഭൂമിയില് വളപ്രയോഗം നടത്താനും കഴിയും. സാധാരണ രീതികളേക്കാള് 60 മടങ്ങ് ക്ഷമതയുള്ളതാണ് ഈ യന്ത്രം വഴിയുള്ള വളപ്രയോഗരീതി.\nഈ മെഷീന് ഉപയോഗിക്കുന്നതുവഴി നൈട്രജന് ഓക്‌സിഡേഷന് ചെയ്യുന്നത് ഒഴിവാക്കാം. പ്രധാനപ്പെട്ട ഗ്രീന്‍ഹൗസ് വാതകമായ നൈട്രസ് ഓക്‌സൈഡ് കുറയ്ക്കാനും കഴിയും. വെള്ളത്തോടൊപ്പം വളങ്ങള് ഒഴുകിപ്പോകുന്നത് തടയുന്നതുകൊണ്ട് മലിനീകരണം നടക്കുന്നില്ല.\n'സര്‍ക്കാര് ഈ സാങ്കേതിക വിദ്യ ഇന്ത്യയില് പരിചയപ്പെടുത്താന് ശ്രമിക്കുന്നുണ്ട്. പ്രാഥമിക പരീക്ഷണത്തില് നിന്ന് തന്നെ ഇന്ത്യയിലെ വിവിധ സ്ഥലങ്ങളില് നിന്നായി 6000 കര്‍ഷകര് ഈ മെഷീന് ആവശ്യപ്പെട്ടിട്ടുണ്ട്. അതുകൊണ്ടുതന്നെ കമ്പനിക്ക് ഈ സാങ്കേതിക വിദ്യയില് ആത്മവിശ്വാസമുണ്ട്.' ആയുഷ് പറയുന്നു.\nLast Updated 6, May 2020, 3:58 PM


കൊരട്ടി ആവേമരിയ ധ്യാനകേന്ദ്രം: കോടതിവിധി അട്ടിമറിച്ചവര്‍ക്കെതിരെ ഹിന്ദുഐക്യവേദി സമരത്തിനൊരുങ്ങുന്നു :: Janmabhumi Daily\nകൊരട്ടി ആവേമരിയ ധ്യാനകേന്ദ്രം: കോടതിവിധി അട്ടിമറിച്ചവര്‍ക്കെതിരെ ഹിന്ദുഐക്യവേദി സമരത്തിനൊരുങ്ങുന്നു\nSaturday6October 2012 11:22 pm IST\nഎരുമേലി: കൊരട്ടി ആവേമരിയ അനധികൃത ധ്യാനകേന്ദ്രത്തിനെതിരെ കോടതിവിധിവന്നിട്ടും ഉത്തരവ് അട്ടിമറിച്ച് സഭാ മേലധ്യക്ഷന്‍മാരെ സഹായിക്കുന്ന പോലീസ് നടപടിക്കെതിരെ ഹിന്ദുഐക്യവേദി സമരത്തിനിറങ്ങുമെന്ന് പഞ്ചായത്ത് കമ്മറ്റി നേതാക്കള് പറഞ്ഞു. ധ്യാനകേന്ദ്രത്തിലെ പ്രാര്‍ത്ഥന, ഏതെങ്കിലും തരത്തിലുള്ള നിര്‍മ്മാണ പ്രവര്‍ത്തനങ്ങള് എന്നിവ മറ്റൊരു ഉത്തരവ് ഉണ്ടാകുന്നതുവരെ നിര്‍ത്തിവയ്ക്കണമെന്നാവശ്യപ്പെട്ടായിരുന്നു കോടതിവിധി. എന്നാല് ഇതിനെല്ലാം ഘടകവിരുദ്ധമായി ധ്യാനകേന്ദ്രത്തില് ആളുകളെക്കൂട്ടാനും പാറപൊട്ടിക്കാനും മൗനാനുവാദം നല്‍കിയ പോലീസ് നടപടിക്കെതിരെയാണ് പ്രക്ഷോഭമെന്നും നേതാക്കള് പറഞ്ഞു. കൊരട്ടിയിലെ ധ്യാനകേന്ദ്രം പ്രവര്‍ത്തനത്തിന് പുരോഹിതര്‍മാര്‍ക്ക് എല്ലാവിധ ഒത്താശചെയ്തു കൊടുക്കുന്നതും പോലീസാണെന്നു നേതാക്കള് ആരോപിച്ചു. ഹിന്ദു ഐക്യവേദി എരുമേലി പഞ്ചായത്ത് കമ്മറ്റി പ്രസിഡന്റ് മനോജ് നായര് അദ്ധ്യക്ഷതവഹിച്ചയോഗത്തില് ജന. സെക്രട്ടറി ഹരികൃഷ്ണന്, സെക്രട്ടറി കെ.കെ. സജീവന് എന്നിവര് സംസാരിച്ചു.


ഡല്‍ഹിയില് നടന്ന അനിഷ്ടസംഭവം ചിക്കിച്ചികയാന് പ്രയാസമുണ്ട്. നീല ചിത്രങ്ങളുടെ സ്വാധീനത്തിന് അടിപ്പെടുകയാണ് ഇവിടുത്തെ യുവത്വം എന്നാണു എന്റെ അനുമാനം. ഇന്‍റര് നെറ്റിന്‍റെ സൈഡ് എഫക്റ്റ് ആവാം. ഇത്ര രൂക്ഷം ആയ ഫലം ഇനിയും ആര്‍ക്കും കാണേണ്ടി വരരുത്. അതിനായി എന്റെ ചില നിര്‍ദേശങ്ങള് മാത്രം കുറിക്കാം.\nസാങ്കേതികവശങ്ങള്‍ക്കു അമിതമായ പ്രാധാന്യം നല്‍കി ധാര്‍മികതയില് നിന്നും വിട്ടകലുകയാണ് സമൂഹം. ഭാരതത്തിന്റെ യശസ്സ് ധാര്‍മികതയും ആയി ബന്ധപ്പെട്ടു പൂര്‍വികര് നിലനിര്തിയിരുന്നതാണ്. അതെല്ലാം ഒറ്റയടിക്ക് തകര്‍ക്കാന് ഇത്തരം ഒരു സംഭവം മതി! വോയിസ് നഷ്ടപ്പെടുന്ന ഒരു അവസ്ഥയിലേക്കാണ് നാം നയിക്കപ്പെടുന്നത്. ദല്‍ഹി തന്നെയോ ഇന്ത്യയുടെ തലസ്ഥാനം? അതോ ഇറ്റലിയോ? പല കാരണങ്ങളാലും ഈ സംശയം നാള്‍ക്കുനാള് ബലപ്പെടുകയാണ്.\n1. വിദ്യാഭ്യാസരംത്ത് സമൂലമായ സംസ്കരണംതന്നെ വേണം, പരിഷകരണം പോരാ. അത് ഉപരിപ്ലവം ആണ്. ഭാരതീയ മത മൂല്യങ്ങള് സംരക്ഷിതം ആവണം. പൂര്‍വ്വികരുടെ ധാര്‍മികം ആയ ചിന്താഗതിയെ നാം പിന്തുടരണം.\n2. ഹിന്ദുക്കളോട് മാത്രം ആയി പറയാന് ഉള്ളത്. മതത്തിന്റെ അന്തസ്സ് ആയിരിക്കണം മതവിശ്വാസികള്‍ക്ക് മുഖ്യം. ഇതരത്വം എന്ന് പറഞ്ഞാല് പച്ച മലയാളത്തില് മറ്റേത് എന്നര്‍ഥം. അതിനു അമിത പ്രാധാന്യം നല്‍കിയാല് ഇതുപോലുള്ള മറ്റേ കളികള്‍ക്ക് സാക്ഷ്യം വഹിക്കേണ്ടി വരും.\n3. എല്ലാത്തിലും ഉപരിയായി പുനസ്സംഘടിപ്പിക്കേണ്ടത് നമ്മുടെ നിയമ വ്യവസ്ഥ ആണ്. കുറ്റവാളികളോട് ഉദാരത പുലര്‍ത്തുന്ന പൊതു ചിന്താഗതി തന്നെ മാറണം. അഭ്യസ്തവിദ്യരാണ് കുറ്റവാളികളില് പലരും. ഇതിനെ ഗൌരവമായി തന്നെ കാണണം.\n4. ഭരണ സമ്പ്രദായവും, ഭരണ ഘടനയും കാലാനുസൃതം ആയി അപ്ഡേറ്റ് ചെയ്യണം. ചില വിഭാഗങ്ങളെ താലോലിക്കലും, പകരം മറ്റു ചില വിഭാഗങ്ങളെ തകര്‍ക്കലും ആയിരിക്കുന്നു അവ ഇപ്പോള്. അത് വിദേശിയ ആധിപത്യത്തെ തിരിച്ചു വിളിക്കുന്നതായിരിക്കുന്നു.\n5. എന്ത് വിലകൊടുത്തും നമ്മുടെ നഷ്ടപ്പെട്ട സ്വത്വം തിരിച്ചു പിടിക്കാന് കഴിയണം. അതായിരിക്കണം നമുക്ക് വലുത്.\nPosted by Vasu Diri at 15:352comments:\nനാരായണ എന്ന് ജപിക്കില്ല എന്ന നിഷ്ഠ ഉള്ള ഹിരണ്യകശു മാന്യനാണ് എന്ന് ഞാന് പറയും, നാരായണ എന്ന് ജപിക്കുന്ന ഹിരണ്യ കശുക്കളാണ് ഇന്ന് പ്രഹ്ലാദവേഷംകെട്ടി ആടിത്തിമിര്‍ക്കുന്നത്.\nഉഗ്രനരസിംഹമൂര്‍ത്തിയെ ആണ് ഞാന് ഇപ്പോള് നിയോഗവശാല് ക്ഷേത്രത്തിലൂടെ പൂജിക്കുന്നത്. അതുകൊണ്ട് ആ ഗൌരവത്തിന്റെ ഒരംശം എങ്കിലും എന്റെ വ്യക്തിത്വത്തെ ബാധിക്കാന് ഇട ഇല്ലായ്കയില്ല. അമ്പലത്തില് നിന്ന് പുറത്തു ഇറങ്ങിയാലും ശാന്തിക്കാരന് ശാന്തിക്കാരന് ആയിത്തന്നെ നില്‍ക്കണം എന്നാണല്ലോ.\nഅതിനിടയില് നിന്ന് ബ്ലോഗ് എഴുത്തുന്നതിന് പലവിധത്തിലും ഉള്ള പരിമിതി ഉണ്ട്. സമയതിന്റെത് മാത്രം അല്ല. ശാന്തിക്കാരന് എന്ന നിലയില് ക്ഷേത്രത്തിനു കീര്ത്തികരം അല്ലാത്തവ എഴുതുന്നത് ഭൂഷണമല്ല. കാര്യങ്ങള് വിപരീതം ആയാല് പോലും.\nക്ഷേത്രപ്രവേശനത്തിന് ശേഷം ക്ഷേത്രങ്ങള് പുരോഗമിച്ചു എന്നാണു പൊതു ധാരണ. ഇതിനു ചില മരുവശങ്ങള് ഉണ്ട്. അവ ആരും പറയാറില്ല. അപ്രിയ സത്യം എന്ന് കരുതി. എന്നാല് ശാന്തിക്കാരന്റെ സ്ഥാനം മത പുരോഹിതന്റെത് ആണ്. ആ നിലയ്ക്ക് അവനു അവന് ജീവിക്കുന്ന സമൂഹത്തോട് കടപ്പാട് ഉണ്ട്. അവനെ ദുരുപയോഗം ചെയ്യുന്നവരോട് പ്രതിഷേധവും ഉണ്ട്.\nആത്മരോഷം പ്രകടിപ്പിക്കുന്നതിന് ക്ഷേത്രത്തില് അവസരമില്ല. മുഖഭാവം ഹൃദ്യം അല്ലെങ്കില് ഇയാള് ആള് ശരിയല്ല എന്ന് വിധി എഴുതുന്നവര് ആണ് ഭക്തജനങ്ങള്. അവരെല്ലാം ശരിയായ ആള്‍ക്കാര് ആകുമല്ലോ.\nഎന്തെങ്കിലും എതിര്‍പ്പ് പറഞ്ഞാല് അമ്പലത്തില് ഇതൊരു വ്യക്തിയും ശാന്തിക്കാരോട് പറയുന്ന പല്ലവി ഇതാണ്: "തനിക്ക് പറ്റില്ലെങ്കില് താന് പോ". ഈ സ്ഥിതി മാറണം എങ്കില് ആയോധന പാരമ്പര്യം ഉള്ളവര് തന്നെ പൂജകര് ആയി വരണം. തച്ചോളി ഒതേനന്റെയും മറ്റും പിന്മുറക്കാര്.\nPosted by Vasu Diri at 15:392comments:\n41 മണ്ഡലമംഗള ആശംസകള്.\nനരസിംഹമൂര്‍ത്തിയുടെ അനുഗ്രഹവശാല് എനിക്ക് ഇപ്പോള് ഒരു ക്ഷേത്രത്തില് ശാന്തി ഉണ്ട്. ആകയാല് അത് തന്നെ മുഖ്യകര്‍ത്തവ്യം. ബ്ലോഗെഴുത്ത് ഇപ്പോള് വെറും ഓപ്ഷന് ആയിരിക്കുന്നു. തീരെ വിടുന്നില്ല എന്ന് മാത്രം.\nഅത്യാവശ്യം കാര്യങ്ങള് ഒക്കെ ഇതിനകം സൂചിപ്പിച്ചിട്ടുണ്ട്. തികച്ചും അജ്ഞാതര് ആയ വായനക്കാരും ആയി ഒരു ധാരണ ഇതിനകം രൂപപ്പെട്ടിട്ടുണ്ട്. അത് അനുദിനം മെച്ചപ്പെടുത്തുകയാണല്ലോ വേണ്ടത്. അതിനുള്ള ആശയവും പ്രചോദനവും ലഭിക്കുന്ന സ്ഥാനങ്ങള് ആണ് ദേവസന്നിധികള് ആയ ക്ഷേത്രങ്ങള്. പക്ഷെ സാങ്കേതിക പരിമിതികളാല് അവ നിഷ്ഠയോടെ ബ്ലോഗ് ചെയ്യാന് പറ്റുന്നില്ല എന്ന് മാത്രം.\nക്ഷേത്രത്തില് സത്സംഗ സമിതി രൂപീകരിക്കുക, ക്ഷേത്ര സാഹിത്യം അവതരിപ്പിക്കുക തുടങ്ങിയ വലിയ ആഗ്രഹങ്ങള് ഉണ്ടെങ്കിലും അവയ്ക്ക് അധികാരികളുടെ സമ്മതം കിട്ടാന് പ്രയാസമാണ്. എന്നാല് ഭാഗവതവായന തുടങ്ങിയ പ്രസ്ഥാനങ്ങളെ തടയാന് അവര്‍ക്ക് സാധിക്കില്ല. എന്താണ് ഇപ്പോഴത്തെ ഭാഗവത വായന? പുസ്തകം വായന ഒരു ചടങ്ങ് മാത്രം. ജനങ്ങള്‍ക്ക് ഇഷ്ടപ്പെടുന്ന വിധത്തില് വളച്ചൊടിച്ചു കഥ പറയുകയാണ് പ്രധാനം. നേരെ ചൊവ്വേ പറഞ്ഞാല് കേള്‍ക്കാന് മൈക്രോഫോണ് , നിലവിളക്ക്, കസേരകള് ഇവയോക്കെയെ കാണൂ! ഭാഗവതവും ആയി പുല ബന്ധം പോലും ഇല്ലാത്ത കഥകള് പറയുന്ന ആചാര്യന്മാരെ ആണോ ജനങ്ങള്‍ക്ക് വേണ്ടത് എന്ന് തോന്നിയിട്ടുണ്ട്. അങ്ങനെ മതിയെങ്കില് ഞാനും അരക്കൈ നോക്കാം എന്നുണ്ട്. കാരണം ഭാഗവതം ഒന്നും അത്ര നിശ്ചില്ല്യെ !\nവിഷ്ണുക്ഷേത്രത്തില് പതിവായി പോവുക മൂലം കുറെ നാള് കൂടി ഭാഗവതം വായിക്കാന് ഒരു പ്രചോദനം ലഭിച്ചു. ഒന്നാം സ്കന്ധത്തിലെ ഒന്നാം അദ്ധ്യായം ഇന്നത്തെ ദിവസത്തെ ധന്യമാക്കി...\nഭഗവാന് ശ്രീകൃഷ്ണന് സ്വര്‍ഗാരോഹണം ചെയ്തതിനെ തുടര്‍ന്ന് കലികാലം എന്ന കഷ്ടകാലം വന്നിരിക്കുന്നു എന്നറിഞ്ഞു ശൌനകന് തുടങ്ങിയ മഹര്‍ഷിമാര് നൈമിഷാരണ്യത്തില് ഒത്തു ചേര്‍ന്ന് ആയിരംവര്‍ഷം നീണ്ട സത്രം ആരംഭിച്ചു, എന്തിനു? അവര്‍ക്കും സ്വര്‍ഗ്ഗം പ്രാപിക്കണം!\nഅതിനു ഭാഗവല്‍സ്മരണ ഉണ്ടാവണം. ഭഗവാന്റെ തത്ത്വങ്ങള് ഉള്‍ക്കൊള്ളുന്ന കഥകള് അഥവാ ഭാഗവത കഥകള് ശ്രവിക്കണം. അത് അറിയുകയും വേണ്ടത്പോലെ പറയാന് അറിയുകയും ചെയ്യുന്ന ഒരാള് വേണം. An illustrator. പുരാണ കഥകള് പറയുന്ന ആളിന്റെ പേരാണ് സൂതന്. അതൊരു വ്യക്തി നാമം ആവണമെന്നില്ല. ഔദ്യോഗികപദവി ആവണം. കൂത്ത് പറയുന്ന ആളെ ചാക്യാര് എന്നല്ലേ വിളിക്കുക. ആന്തരിക ജ്ഞാനത്തെ സാധാരണ ആരും അങ്ങനെ പ്രകാശിപ്പിക്കാറില്ലല്ല്ലോ. എന്നാല് ഇവര് ആ വിഷയത്തില് അനുഗ്രഹീതര് ആണ്. പാണ്ഡിത്യത്തിന്റെ പരകോടി. അത് അര്‍ഹരായവര്‍ക്ക് ശരിയായ വിധത്തില് പറഞ്ഞു കൊടുക്കുന്നതിലും അസാധാരണം ആയ പടുത്വം ഉള്ളവര്, അതില് സര്‍വ്വസമ്മിതി നേടിയവര്.\nഎത്ര ഭവ്യതയോടെ ആണ് മഹര്‍ഷിമാര് സൂതനെ സമീപിക്കുന്നത് എന്ന് നോക്കുക. "സൂത സൂത മഹാഭാഗ വദ നോ വദതാം വര!"\nഭാഗവതത്തിന്റെ ഒരു കണിക ഈ ബ്ലോഗ് വഴി പ്രേഷണം ചെയ്യാന് സാധിച്ചതില് അതീവ കൃതാര്‍ത്ഥത! ഒരുവകയൊട്ടറി ഞ്ഞു കൂടെങ്കിലും!\nPosted by Vasu Diri at 03:35 No comments:


ചാക്കോജോണിനെ വെറുതെ വിട്ട നടപടി നിരാശാജനകം; കെവിന്‍റെ അച്ഛൻ - TVSAMSKARA\nകെവിൻ കൊലക്കേസിൽ കെവിന്റെ ഭാര്യ നീനുവിന്റെ അച്ഛൻ ചാക്കോജോണിനെ വെറുതെ വിട്ട നടപടി അംഗീകരിക്കാനാകില്ലെന്ന് കെവിന്‍റെ അച്ഛൻ ജോസഫ്. വിധി നിരാശാജനകമാണ്.\nകെവിനെ ലക്ഷ്യമിട്ടവരിൽ ചാക്കോയുമുണ്ടെന്നും ചാക്കോയ്ക്ക് എല്ലാമറിയാമായിരുന്നെന്നും ജോസഫ് പറഞ്ഞു. കേസിലെ വിധിക്കെതിരെ ഹൈക്കോടതിയിൽ പോകുമെന്നും, നിയമപോരാട്ടം തുടരുമെന്നും പറഞ്ഞ ജോസഫ് ശിക്ഷാ വിധി വന്ന ശേഷം കൂടുതൽ പ്രതികരിക്കുമെന്ന് വ്യക്തമാക്കി.\nഅഞ്ചാം പ്രതിയായ ചാക്കോ ജോണിന് പുറമേ, പത്താം പ്രതി അപ്പുണ്ണി വിഷ്ണു, പതിമൂന്നാം പ്രതി ഷിനു ഷാജഹാൻ, പതിനാലാം പ്രതി റെമീസ് ഷെരീഫ് എന്നിവരെയാണ് കേസിൽ വെറുതെ വിട്ടിരിക്കുന്നത്. സുഹൃത്തായ അനീഷ് ഒപ്പമുണ്ടായിരുന്നപ്പോഴാണ് കെവിനെ പ്രതികൾ തട്ടിക്കൊണ്ടുപോകുന്നത്.\nഅനീഷിനെ മർദ്ദിച്ചവശനാക്കി പ്രതികൾ കവലയിലുപേക്ഷിച്ചു. തിരിച്ചറിയൽ പരേഡിൽ അനീഷ് തിരിച്ചറിയാത്ത പ്രതികളെയാണ് ഇപ്പോൾ വെറുതെ വിട്ടിരിക്കുന്നത്.\nകെവിനെ കൊലപ്പെടുത്തുന്നതിന് മുമ്പ്, നീനുവും കെവിനും പ്രണയത്തിലാണെന്നും വിവാഹം കഴിക്കാൻ പോവുകയാണെന്നുമുള്ള വിവരം നീനുവിന്‍റെ സഹോദരൻ ഷാനു ചാക്കോ അറിയുന്നത് വിദേശത്തിരുന്നാണ്.\nതിരികെ വരികയാണെന്നും പ്രശ്നത്തിലിടപെടുമെന്നും ഷാനു അച്ഛന് വാട്‍സാപ്പിൽ സന്ദേശമയച്ചു. ‘കുവൈറ്റ് പപ്പ’ എന്ന നമ്പറിലാണ് ഷാനു അച്ഛന് സന്ദേശമയച്ചത്. താൻ വരികയാണെന്നും കെവിനെ കൊല്ലുമെന്നും ആ സന്ദേശത്തിൽ ഷാനു പറയുന്നുണ്ട്.\nഎന്നാൽ പ്രതിഭാഗത്തിന്‍റെ പ്രധാനവാദം ഷാനുവിന്‍റെ ഫോണിൽ നിന്ന് കുവൈറ്റ് പപ്പ എന്ന പേരിൽ സേവ് ചെയ്തിരിക്കുന്നത് അച്ഛന്‍റെ നമ്പറാണെന്ന് എങ്ങനെ ഉറപ്പിക്കാനാകും? ആ നമ്പറാണെങ്കിൽത്തന്നെ ആ സമയത്ത് ഷാനു സംസാരിച്ചത് അച്ഛനോടാണെന്ന് എങ്ങനെ തെളിയിക്കാനാകും? അച്ഛന് ഈ വിവരം നേരത്തേ അറിയാമായിരുന്നുവെന്ന് എങ്ങനെ അറിയാനാകും? – ഈ ചോദ്യങ്ങൾക്കൊന്നും സംശയരഹിതമായി മറുപടി നൽകാൻ പ്രോസിക്യൂഷന് സാധിക്കാത്തത് കൊണ്ടാണ് ചാക്കോ ജോണിനെ കോടതി വെറുതെ വിട്ടത്.\nCHAKKO JOHN JOSEPH KEVIN MURDER CASE NEENU


ഓട്ടോറിക്ഷയില് കഞ്ചാവ് വില്‍പ്പന; പാലായില് ഒരാള് പിടിയില്\nപാലായില് ഓട്ടോ റിക്ഷയില് കഞ്ചാവ് വില്‍പ്പന നടത്തുന്നയാള് പിടിയില്.കുളത്തുംമാട്ടയില് അഖിലിനെയാണ് എക്സൈസ് സംഘം പിടികൂടിയത്.\nKerala, First Published Jul 23, 2019, 11:45 PM IST\nകോട്ടയം: പാലായില് ഓട്ടോ റിക്ഷയില് കഞ്ചാവ് വില്‍പ്പന നടത്തുന്നയാള് പിടിയില്.കുളത്തുംമാട്ടയില് അഖിലിനെയാണ് എക്സൈസ് സംഘം പിടികൂടിയത്.ഓട്ടോയില് കറങ്ങി നടന്നായിരുന്നു അഖിലിന്‍റെ കഞ്ചാവ് വില്‍പ്പന. കോളേജ് വിദ്യാര്‍ത്ഥികളും യുവാക്കളുമാണ് പ്രധാന ഇടപാടുകാര്. പാലാ- പൊൻകുന്നം റോഡിൽ മീനച്ചിൽ ഭാഗത്തു വച്ചാണ് എക്സൈസ് സ്ക്വാഡ് ഇയാളെ പിടികൂടിയത്.\nഎക്സൈസിനെ കണ്ട് ഇയാള് ഓടിയെങ്കിലും പിന്തുടര്‍ന്ന് പിടികൂടുകയായിരുന്നു. ഒന്നര കിലോ കഞ്ചാവ് ഇയാളുടെ പക്കല് നിന്നും പിടിച്ചെടുത്തു. നേരത്തെയും കഞ്ചാവ് കേസില് ഇയാളെ എക്സൈസ് പിടികൂടിയിട്ടുണ്ട്. ഇതര സംസ്ഥാനങ്ങളില് നിന്ന് കഞ്ചാവ് എത്തിക്കുന്നവരുടെ ഇടനിലക്കാരനാണ് ഇയാളെന്ന് എക്സൈസ് പറഞ്ഞു. ഇയാളുടെ കൂട്ടാളികളെ കണ്ടെത്താനുള്ള ശ്രമം എക്സൈസ് തുടങ്ങി.\nഇടപാടുകാരുടെ ഫോണ് നമ്പറുകള് ഇയാളില് നിന്നും കണ്ടെടുത്തു. കഞ്ചാവ് വില്‍പ്പന നടത്തിയരുന്ന ഓട്ടോയും പിടിച്ചെടുത്തിട്ടുണ്ട്. കഴിഞ്ഞയാഴ്ച ക്യാൻസര് രോഗിയായിരുന്ന സഹോദരനെ പാലാ പൊലീസ് മര്‍ദ്ദിച്ചെന്ന പരാതിയുമായി ഇയാളെത്തിയിരുന്നു.\nഈ പരാതിയില് കഴമ്പില്ലെന്ന് സ്പെഷ്യല് ബ്രാഞ്ച് കണ്ടെത്തി.എന്നാല് കസ്റ്റഡിയിലെടുക്കുമ്പോള് ചെയ്യേണ്ട നടപടിക്രമങ്ങള് പാലിക്കാത്തതിനാല് പാലാ എഎസ്ഐയെ സസ്പെന്‍റ് ചെയ്തിരുന്നു.\nLast Updated Jul 23, 2019, 11:45 PM IST


പരിശുദ്ധ ഖുർആൻ/ഹിജ്റ് - വിക്കിഗ്രന്ഥശാല\n< പരിശുദ്ധ ഖുർആൻ(Holy Quran/Chapter 15 എന്ന താളിൽ നിന്നും തിരിച്ചുവിട്ടതു പ്രകാരം)\n1 അലിഫ് ലാംറാ-വേദഗ്രന്ഥത്തിലെ അഥവാ ( കാര്യങ്ങൾ ) സ്പഷ്ടമാക്കുന്ന ഖുർആനിലെ വചനങ്ങളാകുന്നു അവ.\n2 തങ്ങൾ മുസ്ലിംകളായിരുന്നെങ്കിൽ എത്ര നന്നായിരുന്നേനെ എന്ന് ചിലപ്പോൾ സത്യനിഷേധികൾ കൊതിച്ച് പോകും.\n3 നീ അവരെ വിട്ടേക്കുക. അവർ തിന്നുകയും സുഖിക്കുകയും വ്യാമോഹത്തിൽ വ്യാപൃതരാകുകയും ചെയ്തു കൊള്ളട്ടെ. ( പിന്നീട് ) അവർ മനസ്സിലാക്കിക്കൊള്ളും.\n4 ഒരു രാജ്യത്തെയും നാം നശിപ്പിച്ചിട്ടില്ല; നിർണിതമായ ഒരു അവധി അതിന്ന് നൽകപ്പെട്ടിട്ടല്ലാതെ.\n5 യാതൊരു സമുദായവും അതിൻറെ അവധിയേക്കാൾ മുമ്പിലാവുകയില്ല. ( അവധി വിട്ട് ) അവർ പിന്നോട്ട് പോകുകയുമില്ല.\n6 അവർ ( അവിശ്വാസികൾ ) പറഞ്ഞു: ഹേ; ഉൽബോധനം അവതരിപ്പിക്കപ്പെട്ടിട്ടുള്ള മനുഷ്യാ! തീർച്ചയായും നീ ഒരു ഭ്രാന്തൻ തന്നെ.\n7 നീ സത്യവാൻമാരിൽ പെട്ടവനാണെങ്കിൽ നീ ഞങ്ങളുടെ അടുക്കൽ മലക്കുകളെ കൊണ്ട് വരാത്തതെന്ത്?\n8 എന്നാൽ ന്യായമായ കാരണത്താലല്ലാതെ നാം മലക്കുകളെ ഇറക്കുന്നതല്ല. അന്നേരം അവർക്ക് ( സത്യനിഷേധികൾക്ക് ) സാവകാശം നൽകപ്പെടുന്നതുമല്ല.\n9 തീർച്ചയായും നാമാണ് ആ ഉൽബോധനം അവതരിപ്പിച്ചത്. തീർച്ചയായും നാം അതിനെ കാത്തുസൂക്ഷിക്കുന്നതുമാണ്.\n10 തീർച്ചയായും നിനക്ക് മുമ്പ് പൂർവ്വികൻമാരിലെ പല കക്ഷികളിലേക്ക് നാം ദൂതൻമാരെ അയച്ചിട്ടുണ്ട്.\n11 ഏതൊരു ദൂതൻ അവരുടെ അടുത്ത് ചെല്ലുമ്പോഴും അവർ അദ്ദേഹത്തെ പരിഹസിക്കാതിരുന്നിട്ടില്ല.\n12 അപ്രകാരം കുറ്റവാളികളുടെ ഹൃദയങ്ങളിൽ അത് ( പരിഹാസം ) നാം ചെലുത്തി വിടുന്നതാണ്.\n13 പൂർവ്വികൻമാരിൽ ( ദൈവത്തിൻറെ ) നടപടി നടന്ന് കഴിഞ്ഞിട്ടും അവർ ഇതിൽ വിശ്വസിക്കുന്നില്ല.\n14 അവരുടെ മേൽ ആകാശത്ത് നിന്ന് നാം ഒരു കവാടം തുറന്നുകൊടുക്കുകയും, എന്നിട്ട് അതിലൂടെ അവർ കയറിപ്പോയിക്കൊണ്ടിരിക്കുകയും ചെയ്താൽ പോലും.\n15 അവർ പറയും: ഞങ്ങളുടെ കണ്ണുകൾക്ക് മത്ത് ബാധിച്ചത് മാത്രമാണ്. അല്ല, ഞങ്ങൾ മാരണം ചെയ്യപ്പെട്ട ഒരു കൂട്ടം ആളുകളാണ്.\n16 ആകാശത്ത് നാം നക്ഷത്രമണ്ഡലങ്ങൾ നിശ്ചയിക്കുകയും, നോക്കുന്നവർക്ക് അവയെ നാം അലംകൃതമാക്കുകയും ചെയ്തിരിക്കുന്നു.\n17 ആട്ടിയകറ്റപ്പെട്ട എല്ലാ പിശാചുക്കളിൽ നിന്നും അതിനെ നാം കാത്തുസൂക്ഷിക്കുകയും ചെയ്തിരിക്കുന്നു.\n18 എന്നാൽ കട്ടുകേൾക്കാൻ ശ്രമിച്ചവനാകട്ടെ, പ്രത്യക്ഷമായ ഒരു തീജ്വാല അവനെ പിന്തുടരുന്നതാണ്.\n19 ഭൂമിയെ നാം വിശാലമാക്കുകയും അതിൽ ഉറച്ചുനിൽക്കുന്ന പർവ്വതങ്ങൾ സ്ഥാപിക്കുകയും, അളവ് നിർണയിക്കപ്പെട്ട എല്ലാ വസ്തുക്കളും അതിൽ നാം മുളപ്പിക്കുകയും ചെയ്തിരിക്കുന്നു.\n20 നിങ്ങൾക്കും, നിങ്ങൾ ആഹാരം നൽകിക്കൊണ്ടിരിക്കുന്നവരല്ലാത്തവർക്കും അതിൽ നാം ഉപജീവനമാർഗങ്ങൾ ഏർപെടുത്തുകയും ചെയ്തിരിക്കുന്നു.\n21 യാതൊരു വസ്തുവും നമ്മുടെ പക്കൽ അതിൻറെ ഖജനാവുകൾ ഉള്ളതായിട്ടല്ലാതെയില്ല. ( എന്നാൽ ) ഒരു നിർണിതമായ തോതനുസരിച്ചല്ലാതെ നാമത് ഇറക്കുന്നതല്ല.\n22 മേഘങ്ങളുൽപാദിപ്പിക്കുന്ന കാറ്റുകളെ നാം അയക്കുകയും, എന്നിട്ട് ആകാശത്ത് നിന്ന് വെള്ളം ചൊരിഞ്ഞുതരികയും, എന്നിട്ട് നിങ്ങൾക്ക് അത് കുടിക്കുമാറാക്കുകയും ചെയ്തു. നിങ്ങൾക്കത് സംഭരിച്ച് വെക്കാൻ കഴിയുമായിരുന്നില്ല.\n23 തീർച്ചയായും, നാം തന്നെയാണ് ജീവിപ്പിക്കുകയും മരിപ്പിക്കുകയും ചെയ്യുന്നത്. ( എല്ലാറ്റിൻറെയും ) അനന്തരാവകാശിയും നാം തന്നെയാണ്.\n24 തീർച്ചയായും നിങ്ങളിൽ നിന്ന് മുമ്പിലായവർ ആരെന്ന് നാം അറിഞ്ഞിട്ടുണ്ട്. പിന്നിലായവർ ആരെന്നും നാം അറിഞ്ഞിട്ടുണ്ട്.\n25 തീർച്ചയായും നിൻറെ രക്ഷിതാവ് തന്നെ അവരെ ഒരുമിച്ചുകൂട്ടുന്നതുമാണ്. തീർച്ചയായും അവൻ യുക്തിമാനും സർവ്വജ്ഞനുമത്രെ.\n26 കറുത്ത ചെളി പാകപ്പെടുത്തിയുണ്ടാക്കിയ ( മുട്ടിയാൽ ) മുഴക്കമുണ്ടാക്കുന്ന കളിമൺ രൂപത്തിൽ നിന്ന് നാം മനുഷ്യനെ സൃഷ്ടിച്ചിരിക്കുന്നു.\n27 അതിന്നു മുമ്പ് ജിന്നിനെ അത്യുഷ്ണമുള്ള അഗ്നിജ്വാലയിൽ നിന്നു നാം സൃഷ്ടിച്ചു.\n28 നിൻറെ രക്ഷിതാവ് മലക്കുകളോട് ഇപ്രകാരം പറഞ്ഞ സന്ദർഭം ശ്രദ്ധേയമാകുന്നു: കറുത്ത ചെളി പാകപ്പെടുത്തിയുണ്ടാക്കിയ മുഴക്കമുണ്ടാക്കുന്ന കളിമൺ രൂപത്തിൽ നിന്ന് ഞാൻ ഒരു മനുഷ്യനെ സൃഷ്ടിക്കാൻ പോകുകയാണ്.\n29 അങ്ങനെ ഞാൻ അവനെ ശരിയായ രൂപത്തിലാക്കുകയും, എൻറെ ആത്മാവിൽ നിന്ന് അവനിൽ ഞാൻ ഊതുകയും ചെയ്താൽ, അപ്പോൾ അവന്ന് പ്രണമിക്കുന്നവരായിക്കൊണ്ട് നിങ്ങൾ വീഴുവിൻ.\n30 അപ്പോൾ മലക്കുകൾ എല്ലാവരും പ്രണമിച്ചു.\n31 ഇബ്ലീസ് ഒഴികെ. പ്രണമിക്കുന്നവരുടെ കൂട്ടത്തിലായിരിക്കാൻ അവൻ വിസമ്മതിച്ചു.\n32 അല്ലാഹു പറഞ്ഞു: ഇബ്ലീസേ, പ്രണമിക്കുന്നവരുടെ കൂട്ടത്തിൽ ചേരാതിരിക്കുവാൻ നിനക്കെന്താണ് ന്യായം?\n33 അവൻ പറഞ്ഞു : കറുത്ത ചെളി പാകപ്പെടുത്തിയുണ്ടാക്കിയ ( മുട്ടിയാൽ ) മുഴക്കമുണ്ടാക്കുന്ന കളിമൺ രൂപത്തിൽ നിന്ന് നീ സൃഷ്ടിച്ച മനുഷ്യന് ഞാൻ പ്രണമിക്കേണ്ടവനല്ല.\n34 അവൻ പറഞ്ഞു: നീ ഇവിടെ നിന്ന് പുറത്ത് പോ. തീർച്ചയായും നീ ആട്ടിയകറ്റപ്പെട്ടവനാകുന്നു.\n35 തീർച്ചയായും ന്യായവിധിയുടെ നാൾ വരെയും നിൻറെ മേൽ ശാപമുണ്ടായിരിക്കുന്നതാണ്.\n36 അവൻ പറഞ്ഞു: എൻറെ രക്ഷിതാവേ, അവർ ഉയിർത്തെഴുന്നേൽപിക്കപ്പെടുന്ന ദിവസം വരെ എനിക്ക് നീ അവധി നീട്ടിത്തരേണമേ.\n37 അല്ലാഹു പറഞ്ഞു: എന്നാൽ തീർച്ചയായും നീ അവധി നൽകപ്പെടുന്നവരുടെ കൂട്ടത്തിൽ തന്നെയായിരിക്കും.\n38 ആ നിശ്ചിത സന്ദർഭം വന്നെത്തുന്ന ദിവസം വരെ.\n39 അവൻ പറഞ്ഞു: എൻറെ രക്ഷിതാവേ, നീ എന്നെ വഴികേടിലാക്കിയതിനാൽ, ഭൂലോകത്ത് അവർക്കു ഞാൻ ( ദുഷ്പ്രവൃത്തികൾ ) അലംകൃതമായി തോന്നിക്കുകയും, അവരെ മുഴുവൻ ഞാൻ വഴികേടിലാക്കുകയും ചെയ്യും; തീർച്ച.\n40 അവരുടെ കൂട്ടത്തിൽ നിന്ന് നിൻറെ നിഷ്കളങ്കരായ ദാസൻമാരൊഴികെ.\n41 അവൻ ( അല്ലാഹു ) പറഞ്ഞു: എന്നിലേക്ക് നേർക്കുനേരെയുള്ള മാർഗമാകുന്നു ഇത്.\n42 തീർച്ചയായും എൻറെ ദാസൻമാരുടെ മേൽ നിനക്ക് യാതൊരു ആധിപത്യവുമില്ല. നിന്നെ പിൻപറ്റിയ ദുർമാർഗികളുടെ മേലല്ലാതെ.\n43 തീർച്ചയായും നരകം അവർക്കെല്ലാം നിശ്ചയിക്കപ്പെട്ട സ്ഥാനം തന്നെയാകുന്നു.\n45 തീർച്ചയായും സൂക്ഷ്മത പാലിച്ചവർ തോട്ടങ്ങളിലും അരുവികളിലുമായിരിക്കും.\n46 നിർഭയരായി ശാന്തിയോടെ അതിൽ പ്രവേശിച്ച് കൊള്ളുക. ( എന്ന് അവർക്ക് സ്വാഗതം ആശംസിക്കപ്പെടും. )\n47 അവരുടെ ഹൃദയങ്ങളിൽ വല്ല വിദ്വേഷവുമുണ്ടെങ്കിൽ നാമത് നീക്കം ചെയ്യുന്നതാണ്. സഹോദരങ്ങളെന്ന നിലയിൽ അവർ കട്ടിലുകളിൽ പരസ്പരം അഭിമുഖമായി ഇരിക്കുന്നവരായിരിക്കും.\n48 അവിടെവെച്ച് യാതൊരു ക്ഷീണവും അവരെ ബാധിക്കുന്നതല്ല. അവിടെ നിന്ന് അവർ പുറത്താക്കപ്പെടുന്നതുമല്ല.\n49 ( നബിയേ, ) ഞാൻ ഏറെ പൊറുക്കുന്നവനും കരുണാനിധിയുമാണ് എന്ന് എൻറെ ദാസൻമാരെ വിവരമറിയിക്കുക.\n50 എൻറെ ശിക്ഷ തന്നെയാണ് വേദനയേറിയ ശിക്ഷ എന്നും ( വിവരമറിയിക്കുക. )\n51 ഇബ്രാഹീമിൻറെ ( അടുത്ത് വന്ന ) അതിഥികളെപ്പറ്റി നീ അവരെ വിവരമറിയിക്കുക.\n52 അദ്ദേഹത്തിൻറെ അടുത്ത് കടന്ന് വന്ന് അവർ സലാം എന്ന് പറഞ്ഞ സന്ദർഭം. അദ്ദേഹം പറഞ്ഞു: തീർച്ചയായും ഞങ്ങൾ നിങ്ങളെപ്പറ്റി ഭയമുള്ളവരാകുന്നു.\n53 അവർ പറഞ്ഞു: താങ്കൾ ഭയപ്പെടേണ്ട. ജ്ഞാനിയായ ഒരു ആൺകുട്ടിയെപ്പറ്റി ഞങ്ങളിതാ താങ്കൾക്കു സന്തോഷവാർത്ത അറിയിക്കുന്നു.\n54 അദ്ദേഹം പറഞ്ഞു: എനിക്ക് വാർദ്ധക്യം ബാധിച്ചു കഴിഞ്ഞിട്ടാണോ എനിക്ക് നിങ്ങൾ ( സന്താനത്തെപറ്റി ) സന്തോഷവാർത്ത അറിയിക്കുന്നത്? അപ്പോൾ എന്തൊന്നിനെപ്പറ്റിയാണ് നിങ്ങളീ സന്തോഷവാർത്ത അറിയിക്കുന്നത്?\n55 അവർ പറഞ്ഞു: ഞങ്ങൾ താങ്കൾക്ക് സന്തോഷവാർത്ത നൽകിയിട്ടുള്ളത് ഒരു യാഥാർത്ഥ്യത്തെപറ്റിതന്നെയാണ്. അതിനാൽ താങ്കൾ നിരാശരുടെ കൂട്ടത്തിലായിരിക്കരുത്.\n56 അദ്ദേഹം ( ഇബ്രാഹീം ) പറഞ്ഞു: തൻറെ രക്ഷിതാവിൻറെ കാരുണ്യത്തെപ്പറ്റി ആരാണ് നിരാശപ്പെടുക? വഴിപിഴച്ചവരല്ലാതെ.\n57 അദ്ദേഹം ( ഇബ്രാഹീം ) പറഞ്ഞു: ഹേ; ദൂതൻമാരേ, എന്നാൽ നിങ്ങളുടെ ( മുഖ്യ ) വിഷയമെന്താണ്?\n58 അവർ പറഞ്ഞു: ഞങ്ങൾ കുറ്റവാളികളായ ഒരു ജനതയിലേക്ക് അയക്കപ്പെട്ടിരിക്കുകയാണ്.\n59 ( എന്നാൽ ) ലൂത്വിൻറെ കുടുംബം അതിൽ നിന്നൊഴിവാണ്. തീർച്ചയായും അവരെ മുഴുവൻ ഞങ്ങൾ രക്ഷപ്പെടുത്തുന്നതാണ്.\n60 അദ്ദേഹത്തിൻറെ ഭാര്യ ഒഴികെ. തീർച്ചയായും അവൾ ശിക്ഷയിൽ അകപ്പെടുന്നവരുടെ കൂട്ടത്തിലാണെന്ന് ഞങ്ങൾ കണക്കാക്കിയിരിക്കുന്നു.\n61 അങ്ങനെ ലൂത്വിൻറെ കുടുംബത്തിൽ ആ ദൂതൻമാർ വന്നെത്തിയപ്പോൾ.\n62 അദ്ദേഹം പറഞ്ഞു: തീർച്ചയായും നിങ്ങൾ അപരിചിതരായ ആളുകളാണല്ലോ.\n63 അവർ ( ആ ദൂതൻമാരായ മലക്കുകൾ ) പറഞ്ഞു: അല്ല, ഏതൊരു ( ശിക്ഷയുടെ ) കാര്യത്തിൽ അവർ ( ജനങ്ങൾ ) സംശയിച്ചിരുന്നുവോ അതും കൊണ്ടാണ് ഞങ്ങൾ താങ്കളുടെ അടുത്ത് വന്നിരിക്കുന്നത്.\n64 യാഥാർത്ഥ്യവും കൊണ്ടാണ് ഞങ്ങൾ താങ്കളുടെ അടുത്ത് വന്നിരിക്കുന്നത്. തീർച്ചയായും ഞങ്ങൾ സത്യം പറയുന്നവരാകുന്നു.\n65 അതിനാൽ താങ്കളുടെ കുടുംബത്തെയും കൊണ്ട് രാത്രിയിൽ അൽപസമയം ബാക്കിയുള്ളപ്പോൾ യാത്രചെയ്ത് കൊള്ളുക. താങ്കൾ അവരുടെ പിന്നാലെ അനുഗമിക്കുകയും ചെയ്യുക. നിങ്ങളിൽ ഒരാളും തിരിഞ്ഞ് നോക്കരുത്. നിങ്ങൾ കൽപിക്കപ്പെടുന്ന ഭാഗത്തേക്ക് നടന്ന് പോയിക്കൊള്ളുക.\n67 രാജ്യക്കാർ സന്തോഷം പ്രകടിപ്പിച്ചു കൊണ്ട് വന്നു.\n68 അദ്ദേഹം ( ലൂത്വ് ) പറഞ്ഞു: തീർച്ചയായും ഇവർ എൻറെ അതിഥികളാണ്. അതിനാൽ നിങ്ങളെന്നെ വഷളാക്കരുത്.\n69 നിങ്ങൾ അല്ലാഹുവെ സൂക്ഷിക്കുകയും, എന്നെ അപമാനിക്കാതിരിക്കുകയും ചെയ്യുക.\n70 അവർ പറഞ്ഞു: ലോകരുടെ കാര്യത്തിൽ ( ഇടപെടുന്നതിൽ ) നിന്നു നിന്നെ ഞങ്ങൾ വിലക്കിയിട്ടില്ലേ?\n71 അദ്ദേഹം പറഞ്ഞു: ഇതാ എൻറെ പെൺമക്കൾ. ( അവരെ നിങ്ങൾക്ക് വിവാഹം കഴിക്കാം. ) നിങ്ങൾക്ക് ചെയ്യാം എന്നുണ്ടെങ്കിൽ\n72 നിൻറെ ജീവിതം തന്നെയാണ സത്യം തീർച്ചയായും അവർ അവരുടെ ലഹരിയിൽ വിഹരിക്കുകയായിരുന്നു.\n74 അങ്ങനെ ആ രാജ്യത്തെ നാം തലകീഴായി മറിക്കുകയും, ചുട്ടുപഴുത്ത ഇഷ്ടികക്കല്ലുകൾ അവരുടെ മേൽ നാം വർഷിക്കുകയും ചെയ്തു.\n75 നിരീക്ഷിച്ച് മനസ്സിലാക്കുന്നവർക്ക് തീർച്ചയായും അതിൽ പല ദൃഷ്ടാന്തങ്ങളുമുണ്ട്.\n76 തീർച്ചയായും അത് ( ആ രാജ്യം ) ( ഇന്നും ) നിലനിന്ന് വരുന്ന ഒരു പാതയിലാണ് സ്ഥിതി ചെയ്യുന്നത്.\n77 തീർച്ചയായും അതിൽ വിശ്വാസികൾക്ക് ഒരു ദൃഷ്ടാന്തമുണ്ട്.\n78 തീർച്ചയായും മരക്കൂട്ടത്തിൽ താമസിച്ചിരുന്ന ജനവിഭാഗം അക്രമികളായിരുന്നു.\n79 അതിനാൽ നാം അവരുടെ നേരെ ശിക്ഷാനടപടി സ്വീകരിച്ചു. തീർച്ചയായും ഈ രണ്ട് പ്രദേശവും തുറന്ന പാതയിൽ തന്നെയാണ് സ്ഥിതിചെയ്യുന്നത്.\n80 തീർച്ചയായും ഹിജ്‌റിലെ നിവാസികൾ ദൈവദൂതൻമാരെ നിഷേധിച്ച് കളയുകയുണ്ടായി.\n81 അവർക്ക് നാം നമ്മുടെ ദൃഷ്ടാന്തങ്ങൾ നൽകുകയും ചെയ്തു. എന്നിട്ട് അവർ അവയെ അവഗണിച്ച് കളയുകയായിരുന്നു.\n82 അവർ പർവ്വതങ്ങളിൽ നിന്ന് ( പാറകൾ ) വെട്ടിത്തുരന്ന് വീടുകളുണ്ടാക്കി നിർഭയരായി കഴിയുകയായിരുന്നു.\n83 അങ്ങനെയിരിക്കെ പ്രഭാതവേളയിൽ ഒരു ഘോരശബ്ദം അവരെ പിടികൂടി.\n84 അപ്പോൾ അവർ പ്രവർത്തിച്ചുണ്ടാക്കിയിരുന്നതൊന്നും അവർക്ക് ഉപകരിച്ചില്ല.\n85 ആകാശങ്ങളും ഭൂമിയും അവ രണ്ടിനും ഇടയിലുള്ളതും യുക്തിപൂർവ്വകമായല്ലാതെ നാം സൃഷ്ടിച്ചിട്ടില്ല. തീർച്ചയായും അന്ത്യസമയം വരുക തന്നെ ചെയ്യും. അതിനാൽ നീ ഭംഗിയായി മാപ്പ് ചെയ്ത് കൊടുക്കുക.\n86 തീർച്ചയായും നിൻറെ രക്ഷിതാവ് എല്ലാം സൃഷ്ടിക്കുന്നവനും എല്ലാം അറിയുന്നവനുമാകുന്നു.\n87 ആവർത്തിച്ചു പാരായണം ചെയ്യപ്പെടുന്ന ഏഴ് വചനങ്ങളും മഹത്തായ ഖുർആനും തീർച്ചയായും നിനക്ക് നാം നൽകിയിട്ടുണ്ട്.\n88 അവരിൽ ( അവിശ്വാസികളിൽ ) പെട്ട പല വിഭാഗക്കാർക്കും നാം സുഖഭോഗങ്ങൾ നൽകിയിട്ടുള്ളതിൻറെ നേർക്ക് നീ നിൻറെ ദൃഷ്ടികൾ നീട്ടിപ്പോകരുത്. അവരെപ്പറ്റി നീ വ്യസനിക്കേണ്ട. സത്യവിശ്വാസികൾക്ക് നീ നിൻറെ ചിറക് താഴ്ത്തികൊടുക്കുക.\n89 തീർച്ചയായും ഞാൻ വ്യക്തമായ ഒരു താക്കീതുകാരൻ തന്നെയാണ് എന്ന് പറയുകയും ചെയ്യുക.\n90 വിഭജനം നടത്തിക്കളഞ്ഞവരുടെ മേൽ നാം ഇറക്കിയത് പോലെത്തന്നെ.\n91 അതായത് ഖുർആനിനെ വ്യത്യസ്ത ഖണ്ഡങ്ങളാക്കി മാറ്റിയവരുടെ മേൽ.\n92 എന്നാൽ നിൻറെ രക്ഷിതാവിനെത്തന്നെയാണ, അവരെ മുഴുവൻ നാം ചോദ്യം ചെയ്യുക തന്നെ ചെയ്യും.\n93 അവർ പ്രവർത്തിച്ച് കൊണ്ടിരുന്നതിനെ സംബന്ധിച്ച്.\n94 അതിനാൽ നീ കൽപിക്കപ്പെടുന്നതെന്തോ അത് ഉറക്കെ പ്രഖ്യാപിച്ച് കൊള്ളുക. ബഹുദൈവവാദികളിൽ നിന്ന് തിരിഞ്ഞുകളയുകയും ചെയ്യുക.\n95 പരിഹാസക്കാരിൽ നിന്ന് നിന്നെ സംരക്ഷിക്കാൻ തീർച്ചയായും നാം മതിയായിരിക്കുന്നു.\n96 അതായത് അല്ലാഹുവോടൊപ്പം മറ്റുദൈവത്തെ സ്ഥാപിക്കുന്നവർ ( പിന്നീട് ) അവർ അറിഞ്ഞ് കൊള്ളും.\n97 അവർ പറഞ്ഞുകൊണ്ടിരിക്കുന്നത് നിമിത്തം നിനക്ക് മനഃപ്രയാസം അനുഭവപ്പെടുന്നുണ്ട് എന്ന് തീർച്ചയായും നാം അറിയുന്നുണ്ട്.\n98 ആകയാൽ നിൻറെ രക്ഷിതാവിനെ സ്തുതിച്ച് കൊണ്ട് നീ സ്തോത്രകീർത്തനം നടത്തുകയും, നീ സുജൂദ് ചെയ്യുന്നവരുടെ കൂട്ടത്തിലായിരിക്കുകയും ചെയ്യുക.\n99 ഉറപ്പായ കാര്യം ( മരണം ) നിനക്ക് വന്നെത്തുന്നത് വരെ നീ നിൻറെ രക്ഷിതാവിനെ ആരാധിക്കുകയും ചെയ്യുക.\n"https://ml.wikisource.org/w/index.php?title=പരിശുദ്ധ_ഖുർആൻ/ഹിജ്റ്&oldid=14196" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:55, 11 ഏപ്രിൽ 2010.


വാട്‌സ് ആപ്പ് 'ഡിസപിയറിംഗ് മെസേജ്' ഫീച്ചർ അവതരിപ്പിച്ചു; എങ്ങനെ എനേബിൾ ചെയ്യണം ?\nഉപഭോക്താക്കൾക്കായി പുതിയ ഫീച്ചർ അവതരിപ്പിച്ച് വാട്‌സ് ആപ്പ്. ‘ഡിസപ്പിയറിംഗ് മെസേജസ്’ എന്ന ഫീച്ചറാണ് അവതരിപ്പിച്ചിരിക്കുന്നത്.\nഈ മാസം മുതൽ തന്നെ ഫീച്ചർ ലഭ്യമാകും. രണ്ട് ബില്യണിലേറെ ഉപഭോക്താക്കൾക്ക് ഈ സേവനം ലഭ്യമാകും. വ്യക്തികൾ തമ്മിലുള്ള ചാറ്റിനും, ഗ്രൂപ്പ് ചാറ്റിനും ഈ ഫീച്ചർ ലഭ്യമാണ്. ഗ്രൂപ്പ് ചാറ്റിൽ അഡ്മിൻമാർക്ക് മാത്രമേ ഡിസപിയറിംഗ് മെസേജ് ഓപ്ഷൻ എനേബിൾ ചെയ്യാൻ സാധിക്കുകയുള്ളു.\nഡിസപിയറിംഗ് എന്ന ഇംഗ്ലീഷ് വാക്കിനർത്ഥം മാഞ്ഞുപോവുക എന്നതാണ്. മാഞ്ഞുപോകുന്ന മെസേജ് തന്നെയാണ് ഈ ഫീച്ചർ. ഈ ഫീച്ചർ േെനബിൾ ചെയ്താൽ ഏഴ് ദിവസത്തിന് ശേഷം നാം അയച്ച മെസേജുകൾ മാഞ്ഞുപോവും.\nമുമ്പ് ചെയ്ത ചാറ്റിന്റെ അംശങ്ങളൊന്നും പിന്നെ കാണാൻ സാധിക്കില്ല. നാം അയച്ച ഷോപ്പിംഗ് ലിസ്റ്റ്, തുടങ്ങി പിന്നീട് ഉപയോഗശൂന്യമായ ചാറ്റുകളെല്ലാം ഇത്തരത്തിൽ തനിയെ ക്ലിയറായി പോകുന്നു എന്നതാണ് ഫീച്ചറിന്റെ സവിശേഷതയെന്ന് അധികൃതർ പറയുന്നു.\nടെക്സ്റ്റ് മെസേജുകൾ മാത്രമല്ല, ചിത്രങ്ങളടക്കമുള്ളവയും മാഞ്ഞുപോകും. അതുകൊണ്ട് ആവശ്യമുള്ള ഭാഗങ്ങൾ സ്‌ക്രീൻഷോട്ട് എടുത്ത് സൂക്ഷിക്കുകയോ, ചിത്രങ്ങളാണെങ്കിൽ സേവ് ചെയ്ത് സൂക്ഷിക്കുകയോ ചെയ്യണം. ആപ്പിൽ ഓട്ടോ ഡൗൺലോഡ് എനേബിൾ ചെയ്തിട്ടുണ്ടെങ്കിൽ ചാറ്റ് ഡിസപ്പിയർ ആയാലും ചിത്രങ്ങൾ ഗാലറിയിൽ ലഭ്യമായിരിക്കും.\nRead Also : വാട്‌സ് ആപ്പിലൂടെ പണമിടപാട് നടത്താം; ഇന്ത്യയിൽ അനുമതിയായി\nഒരു ഡിസപിയറിംഗ് മെസേജിന് നിങ്ങൾ നൽകിയ റിപ്ലൈ ഏഴ് ദിവസം കഴിഞ്ഞാലും കാണാൻ സാധിക്കും. നിങ്ങൾ ചാറ്റ് ബാക്കപ്പ് ചെയ്തിട്ടുണ്ടെങ്കിൽ ഡിസപിയറിംഗ് മെസേജ് അടക്കം അതിൽ ലഭ്യമായിരിക്കും.\nആൻഡ്രോയ്ഡ്, ഐഒഎസ് എന്നിവയിലും ഈ ഫീച്ചർ ലഭ്യമാകും.\nഎങ്ങനെ എനേബിൾ ചെയ്യണം ?\nവാട്‌സാപ്പ് ചാറ്റ് തുറക്കുക\nകോൺടാക്ട് നെയിമിൽ ക്ലിക്ക് ചെയ്യുക\nതുടർന്ന് ഡിസപിയറിംഗ് മെസേജ് എന്ന ഓപ്ഷൻ ക്ലിക്ക് ചെയ്യുക\nതുടർന്ന് ‘കൺടിന്യൂ’ അമർത്തുക\n‘ഓൺ’ ആക്കുക (ഡിസപിയറിംഗ് മെസേജ് ഡിസേബിൾ ചെയ്യണമെങ്കിൽ ഇത് ‘ഓഫ്’ ചെയ്താൽ മതി).\nStory Highlights – whatsapp launches disappearing feature


ദിലീപിന് വേണ്ടിയും ചോദ്യങ്ങള് ഉണ്ടാകണമെന്ന ലേഖനത്തിനോട് വിയോജിപ്പ് പ്രകടിപ്പിച്ച് സെബാസ്റ്റ്യന് പോ - Samakalika Malayalam\nസെബാസ്റ്റന് പോളിനോട് വിയോജിച്ച് മകന്\nPublished: 13th September 2017 07:18 PM |\nLast Updated: 13th September 2017 08:57 PM | A+A A- |\nകൊച്ചി: നടിയെ ആക്രമിച്ച കേസില് കുറ്റാരോപിതനായ നടന് ദിലീപിനെ പിന്തുണച്ച് രംഗത്തെത്തിയ ഡോ. സെബാസ്റ്റന് പോളിനെ രൂക്ഷമായി വിമര്‍ശിച്ച് മകന് റോണ് ബാസ്റ്റ്യന് . 2017 സപ്തംബര് 10ന് സൗത്ത് ലൈവ് ചീഫ് എഡിറ്റര് എഴുതി പ്രസിദ്ധീകരിച്ച ലേഖനത്തോട് ശക്തമായി വിയോജിക്കുന്നുവെന്ന് റോണ് ബാസ്റ്റിയന് ഫെയ്‌സ് ബുക്കില് കുറിച്ചു.\nസഹാനുഭൂതി കുറ്റമല്ല, ദിലീപിന് വേണ്ടിയും ചോദ്യങ്ങള് ഉണ്ടാകണമെന്ന തലക്കെട്ടിലായിരുന്നു സെബാസ്റ്റിയന് പോളിന്റെ ലേഖനം. ദിലീപ് ജയിലില് അറുപത് ദിവസം പിന്നിട്ടു. അറുപതെന്നത് റിമാണ്ട് കാലാവധിയിലെ നിര്‍ണായകമായ ഒരു ഘട്ടമാണ്. അടുത്ത ഘട്ടം തൊണ്ണൂറാണ്. ജാമ്യം എന്ന സ്വാഭാവികമായ അവകാശം നിഷേധിക്കുന്നതിന് അപ്പോഴേയ്ക്ക് ഒരു കുറ്റപത്രം കോടതിയില് വരും. കുറ്റപത്രത്തിന്റെ അടിസ്ഥാനത്തില് ജാമ്യാപേക്ഷയെ പൊലീസ് എതിര്‍ക്കും. അത് പൊലീസിന്റെ കാര്യം. പൊലീസ് പറയുന്നത് വിശ്വസിക്കരുതെന്ന മുന്നറിയിപ്പാണ് ക്രിമിനല് നിയമവും ഭരണഘടനയും നല്‍കുന്നത്. നിര്‍ഭാഗ്യവശാല് മജിസ്‌ട്രേറ്റുമാരും ജഡ്ജിമാരും ഈ മുന്നറിയിപ്പിനെ അവഗണിക്കുന്നു. അവര് പൊലീസിനെ വിശ്വസിക്കുന്നു. തീയില്ലാതെ പുകയുണ്ടാകുമോ എന്ന അതീവലളിതമായ നാടന് ചോദ്യത്താല് അവര് നയിക്കപ്പെടുന്നു. ഇരയെ ഓര്‍ക്കേണ്ടതല്ലേ എന്ന പ്രത്യക്ഷത്തില് മനുഷ്യത്വപരമായ ചോദ്യവും അവര് ഉന്നയിക്കും. വീഴുന്നവനെ ചവിട്ടുന്ന സമൂഹവും നനഞ്ഞേടം കുഴിക്കുന്ന മാധ്യമങ്ങളും ചേര്‍ന്ന് രചിക്കുന്നത് നീതിനിഷേധത്തിന്റെ മഹേതിഹാസമാണ്.\nനീതിനിഷേധത്തിനെതിരെ പ്രതികരിക്കുന്നതിനുള്ള ഉത്തരവാദിത്വം നമുക്കുണ്ട്. ജസ്റ്റീസ് ഫോര് മഅദനി ഫോറം എന്ന പേരില് മഅദനിക്കുവേണ്ടി പ്രവര്‍ത്തിക്കുന്നതിനുള്ള അവസരം എനിക്കുണ്ടായി. അതിന് ഫലവുമുണ്ടായി. ദിലീപിനുവേണ്ടി സംഘടനയുണ്ടാക്കുന്നില്ല. പക്ഷേ ദിലീപിനുവേണ്ടി സംസാരിക്കണം. കയറും കടിഞ്ഞാണുമില്ലാതെ മുന്നേറുന്ന പൊലീസിനെ നിയന്ത്രിക്കുന്നതിന് ആ സംസാരം ആവശ്യമുണ്ട്. അപ്രകാരം സംസാരിക്കുന്ന സുമനസുകള്‍ക്കൊപ്പം ഞാന് ചേരുന്നു. ഇത് ഉപകാരസ്മരണയോ പ്രത്യുപകാരമോ അല്ല. ഉപകാരത്തിന്റെ കണക്ക് ഞങ്ങള് തമ്മിലില്ല\nഇരയോടുള്ള സഹാനുഭൂതി പ്രതിയോടുള്ള വിദ്വേഷത്തിന് കാരണമാകരുത്. ആക്രമിക്കപ്പെട്ടവള് ചൂണ്ടിക്കാട്ടിയ പ്രതികള് ജയിലിലുണ്ട്. അവര്‍ക്കെതിരെ തെളിവുകള് ശക്തമാക്കി പരമാവധി ശിക്ഷ ഉറപ്പിക്കാനാണ് പൊലീസ് ശ്രമിക്കേണ്ടത്. സ്ത്രീയെ ലൈംഗികമായി ആക്രമിക്കുന്ന പുരുഷന്റെ ഉദ്ദേശ്യമെന്തെന്ന് അന്വേഷിക്കേണ്ടതില്ല. സമാനമായ ആക്രമണം മറ്റ് നടികള്‍ക്കെതിരെയും പള്‍സര് സുനി നടത്തിയതായി വാര്‍ത്തയുണ്ട്. ദിലീപ് പ്രതിയാക്കപ്പെട്ട കേസിന് ആസ്പദമായ സംഭവത്തിന്റെ ആസൂത്രണം മുഖ്യപ്രതി സുനി നേരിട്ട് നടത്തിയതാകണം. അതിനുള്ള പ്രാപ്തിയും പരിചയവും അയാള്‍ക്കുണ്ട്. വെളിവാക്കപ്പെട്ട രേഖകളുടെയും വിവരങ്ങളുടെയും അടിസ്ഥാനത്തില് എനിക്കുള്ള മറ്റ് സന്ദേഹങ്ങളിലേക്ക് ഇപ്പോള് കടക്കുന്നില്ലെന്ന് തുടങ്ങി നിരവധി കാര്യങ്ങളാണ് ലേഖനത്തില് പറയുന്നത്. നിരവധി പേര് സെബാസ്റ്റിയന് പോളിന്റെ നിലപാടിനെ എതിര്‍ത്തും അനുകൂലിച്ചും രംഗത്തെത്തിയിരുന്നു. സ്വന്തം സ്ഥാപനത്തില് നിന്നുപോലും എതിര്‍പ്പുകള് ഉയര്‍ന്നിരുന്നു. ഇക്കാര്യത്തില് ഇത്തരത്തിലായിന്നു സെബാസ്റ്റിയന് പോളിന്റെ പ്രതികരണം.\nഞാനാണ് ചീഫ് എഡിറ്ററെങ്കില്, ഒരു എഡിറ്റര്‍ക്ക് അയാളുടെ പേര് വച്ച് എന്തും എഴുതുന്നതിനുള്ള അധികാരമുണ്ട്. അത് ആര്‍ക്കാണ് ചോദ്യം ചെയ്യാന് കഴിയുക? ചീഫ് എഡിറ്റര് എഴുതുന്ന ലേഖനം പ്രസിദ്ധപ്പെടുത്താന് എക്‌സിക്യൂട്ടീവ് എഡിറ്റരും കൂട്ടരും വൈമുഖ്യം കാണിക്കുക, ഒടുവില് നിര്‍ബന്ധപൂര്‍വം ആവശ്യപ്പെടുമ്പോള് അത് പ്രസിദ്ധപ്പെടുത്തുക, എന്നിട്ട് പുറത്തുപോയി ഫേസ്ബുക്കില് ചീഫ് എഡിറ്റര്‍ക്കെതിരെ ആക്ഷേപമുന്നയിക്കുക, അതൊന്നും ഒരു നല്ല കാര്യമല്ല. എനിക്ക് ചില തത്വങ്ങളൊക്കെയുള്ളയാളാണ്. ഞാനതിനെ ത്യാഗപൂര്‍വം മുറുകെപ്പിടിക്കുന്നയാളാണ്. കേരളത്തിലെ മറ്റേതെങ്കിലും മാധ്യമസ്ഥാപനങ്ങളിലായിരുന്നുവെങ്കില് സംഭവിക്കുമായിരുന്ന ഒരു ഭവിഷ്യത്ത് എന്റെ സ്ഥാപനത്തിലുണ്ടാവണമെന്ന് ഞാന് ആഗ്രഹിക്കുന്നില്ല. അത് എന്റെ ഒരു ബലഹീനതയായി കാണേണ്ടതില്ല. ഞാന് എല്ലാവരോടും വളരെ ഔദാര്യമായി പ്രവര്‍ത്തിക്കുന്നയാളാണ്. അവരൊന്നും സൗജന്യമായി പ്രവര്‍ത്തിക്കുന്നയാളുകളുമല്ല. കേരളത്തിലെ പൊതുനിലവാരമനുസരിച്ച് അവര്‍ക്ക് കിട്ടാവുന്നതിന്റെ അപ്പുറത്താണ് അവര്‍ക്ക് ഞങ്ങള് കൊടുക്കുന്ന വേതനവും ആനുകൂല്യങ്ങളും. ചീഫ് എഡിറ്ററുടെ നിലപാടിനോട് വിയോജിപ്പുണ്ടെങ്കില് അവര്‍ക്ക് പിരിഞ്ഞ് പോവാം.


കുന്ദംകുളം: തലാഖ് ചൊല്ലി വിവാഹബന്ധം വേര്‍പ്പെടുത്തിയ ശേഷവും ഭാര്യക്ക് ഭര്‍തൃവീട്ടില് കഴിയാമെന്ന കോടതി ഉത്തരവ് ലംഘിച്ച് യുവതിയെയും കുഞ്ഞിനെയും അടിച്ചിറക്കിയതായി പരാതി. മര്‍ദ്ദനത്തെതുടര്‍ന്ന് പുന്നയൂര് എടക്കര നീരാറ്റിപറമ്പില് അബ്ദുള്‍ലത്തീഫിന്റെ ഭാര്യ സുബൈദയെയും 14 വയസ്സുള്ള മകളെയും സ്വകാര്യ ആശുപത്രിയില് പ്രവേശിപ്പിച്ചു.\nതിങ്കളാഴ്ച രാത്രി പതിനൊന്നരയോടെയാണ് സംഭവം. ഗള്‍ഫിലായിരുന്ന അബ്ദുള്‍ലത്തീഫ് ഭാര്യ സുബൈദയെ തലാഖ് ചൊല്ലിയിരുന്നു. ഇതിനെതിരെ ഗാര്‍ഹിക പീഡന നിരോധന നിയമപ്രകാരം സുബൈദ കോടതിയെ സമീപിച്ചു. ഭര്‍ത്താവിന്റെ തലാഖ് നിയമപ്രകാരമുള്ളതല്ലെന്നും അവര് കോടതിയെ ബോധിപ്പിച്ചു. ഇത് അംഗീകരിച്ചുകൊണ്ടാണ് കുന്നംകുളം ജുഡീഷ്യല് ഫസ്റ്റ്ക്ലാസ് മജിസ്‌ട്രേറ്റ്‌കോടതി തലാഖ് ചൊല്ലിയാലും സ്ത്രീക്ക് ഭര്‍ത്താവിന്റെ വീട്ടില് കഴിയാമെന്ന് വധിച്ചത്.\nഇതിനെതിരെ അബ്ദുള്‍ലത്തീഫിന്റെ ഉമ്മ അച്ചുട്ടി ചാവക്കാട് മുന്‍സിഫ് കോടതിയില് ഹരജി സമര്‍പ്പിച്ചിരുന്നു. ഉമ്മ അച്ചുട്ടിയെ, വീട്ടില്‍നിന്ന് സുബൈദ ഇറക്കിവിടുന്നത് തടയണമെന്നാവശ്യപ്പെട്ടാണ് ഹരജി. തുടര്‍ന്ന് കോടതി കമ്മീഷനെ വെച്ചു. വീട് പരിശോധിക്കാനായി തിങ്കളാഴ്ച കമ്മീഷനെത്തിയപ്പോള് അബ്ദുള്‍ലത്തീഫ് രണ്ടാംഭാര്യയുമായി എടക്കരയിലെ നീരാറ്റിപറമ്പിലെത്തി. ലത്തീഫിന്റെ സഹോദരിമാരും വീട്ടിലെത്തി.\nകമ്മീഷന് പരിശോധിച്ച് പോയിക്കഴിഞ്ഞപ്പോള് ലത്തീഫും സഹോദരിമാരും രണ്ടാംഭാര്യയും വീട്ടില് തങ്ങി. രാത്രി പതിനൊന്നരയായപ്പോള് ആദ്യഭാര്യ സുബൈദയെയും മകളെയും ഭര്‍ത്താവ് അബ്ദുള്‍ലത്തീഫും സഹോദരിമാരും മര്‍ദ്ദിച്ച് പുറത്തിറക്കിയെന്നതാണ് കേസ്. വടക്കേക്കാട് പോലീസാണ് കേസ് അന്വേഷിക്കുന്നത്. ഭര്‍ത്തൃവീട്ടില്‍നിന്ന് പുറത്താക്കരുതെന്ന് ഉത്തരവുണ്ടായിട്ടും മര്‍ദ്ദിച്ച് ഇറക്കിവിട്ടതിനെതിരെ വീണ്ടും കുന്നംകുളം കോടതിയെ സമീപിക്കുമെന്ന് അഡ്വ. കെ.എസ്. ബിനോയ് അറിയിച്ചു.\nഗാര്‍ഹിക പീഡന നിരോധന നിയമപ്രകാരം ഭാര്യക്ക് മതിയായ ജീവിത സുരക്ഷ നല്‍കുന്നതിനാണ് തലാഖ് ചൊല്ലിയാലും ഭര്‍തൃവീട്ടില് കഴിയാന് കോടതി വിധിച്ചത്. അടുത്തിടെ ദേശീയ തലത്തിലും ഇത്തരം ശ്രദ്ധേയമായ കോടതി വിധികള് വന്നിരുന്നു. തലാഖ് ചൊല്ലുന്നതോടെ അനാഥമാകുന്ന യുവതികള്‍ക്ക് സുരക്ഷ നല്‍കുന്നതാണ് കോടതി ഇടപെടല്. കോടതി വിധി പ്രകാരം ഭര്‍തൃവീട്ടില് സ്ത്രീക്ക് ഒരു തരത്തിലുള്ള ഉപദ്രവും ഉണ്ടാവാന് പാടില്ല. സ്ത്രീയുടെ അനുമതിയില്ലാതെ വീട് വില്‍ക്കാനും ഭര്‍ത്താവിനും വീട്ടുകാര്‍ക്കും അധികാരമില്ല.


kv thomas at ldf convention കെ വി തോമസിനെ 'സഖാവ്' വിളികളോടെ സ്വീകരിച്ച് എല്‍ഡിഎഫ് പ്രവര്‍ത്തകര്; സ്വാഗതം ചെയ്ത് മുഖ്യമന്ത്രി\nകെ വി തോമസിനെ ‘സഖാവ്’ വിളികളോടെ സ്വീകരിച്ച് എല്‍ഡിഎഫ് പ്രവര്‍ത്തകര്; സ്വാഗതം ചെയ്ത് മുഖ്യമന്ത്രി\nതൃക്കാക്കരയിലെ എല്‍ഡിഎഫ് കണ്‍വെന്‍ഷന് വേദിയിലെത്തിയ കെ വി തോമസിനെ എല്‍ഡിഎഫ് പ്രവര്‍ത്തകര് സ്വീകരിച്ചത് സഖാവേ എന്ന ആര്‍പ്പുവിളികളോടെ. താന് എല്‍ഡിഎഫിനായി സജീവ പ്രചരണത്തിനിറങ്ങുമെന്നായിരുന്നു ഇടത് വേദിയില് കെ വി തോമസിന്റെ പ്രഖ്യാപനം. തെരഞ്ഞെടുപ്പ് പ്രചരണാര്‍ഥം തൃക്കാക്കരയിലെത്തിയ മുഖ്യമന്ത്രിയാണ് കെ വി തോമസിനെ വേദിയിലേക്ക് സ്വാഗതം ചെയ്തത്. എല്‍ഡിഎഫ് കണ്‍വീനര് ഇ പി ജയരാജന് കെ വി തോമസിനെ ഷാള് അണിയിച്ചു. ( kv thomas at ldf convention )\nപാലാരിവട്ടത്താണ് എല്‍ഡിഎഫ് കണ്‍വെന്‍ഷന് നടക്കുന്നത്. മുഖ്യമന്ത്രി സംസാരിക്കുന്നതിനിടെയാണ് കെ വി തോമസിനെ വേദിയിലേക്ക് ക്ഷണിച്ചത്. തനിക്ക് ഒരു മണിക്കൂറോളം ബ്ലോക്കില് കിടക്കേണ്ടി വന്നതിനാലാണ് എത്താന് വൈകിയതെന്ന് കെ വി തോമസ് പറഞ്ഞു.\nഇടതുപക്ഷത്തിനായി കെ വി തോമസ് പ്രചാരണത്തിനിറങ്ങുമെന്ന പ്രഖ്യാപനം വലിയ രാഷ്ട്രീയ വിവാദങ്ങള്‍ക്ക് തിരികൊളുത്തിയിരുന്നു. കറ കളഞ്ഞ കോണ്‍ഗ്രസുകാരനെന്ന് സ്വയം വിശേഷിപ്പിക്കുന്ന തോമസ് മാഷ് അരിവാള് ചുറ്റിക നക്ഷത്രത്തില് വോട്ടഭ്യര്‍ഥിക്കുന്ന കാഴ്ച രാഷ്ട്രീയ കേരളം കൗതുകത്തോടെയാണ് ഉറ്റുനോക്കുന്നത്. പ്രിയപ്പെട്ട പി.ടി തോമസിന്റെ പ്രിയതമ ഉമാ തോമസ് ഏറെ പ്രിയപ്പെട്ട കൈപ്പത്തി ചിഹ്നത്തില് അപ്പുറത്ത് മത്സര രംഗത്തുണ്ട്. പുത്രീ നിര്‍വിശേഷമായ സ്‌നേഹമാണ് ഉമയോടെങ്കിലും പാര്‍ട്ടി നേതൃത്വത്തോടുള്ള വിയോജിപ്പാണ് കടുത്ത തീരുമാനത്തിലേക്ക് കെ.വി തോമസിനെ എത്തിച്ചത്.\nതന്നെ പുറത്താക്കാന് തിടുക്കപ്പെടുന്നവര്‍ക്കൊപ്പം കടിച്ചു തൂങ്ങുന്നതിനേക്കാള് നാടിന്റെ വികസനത്തിനായി നിലപാടുകളാവാമെന്ന് കെ.വി തോമസ് കരുതുന്നു. പല കുറി എം.പിയും എം.എല്‍എയും കേന്ദ്രമന്ത്രിയും സംസ്ഥാന മന്ത്രിയുമൊക്കെ ആയിരുന്നു കെ.വി തോമസ്. സോണിയ ഗാന്ധി തൊട്ട് കരുണകാകരന് വരെ കെ.വി തോമസിന്റെ രാഷ്ട്രീയ പാഠങ്ങളാണ്. ജോ ജോസഫിനെ ജയിപ്പിക്കാന് ഇടതുമുന്നണിക്ക് തോമസ് മാഷിന്റെ സിലബസ് ആവശ്യമുണ്ട് തൃക്കാക്കരയില്.\nStory Highlights: kv thomas at ldf convention\nRead more on: kv thomas | LDF convener | pinarayi vijayan | thrikkakara bypol\nആരുടെ കൈയ്യിലെങ്കിലും കുന്നംകുളം മാപ്പ് ഉണ്ടെങ്കില് തരണേ, ഒരാള്‍ക്ക് കൊടുക്കാനാണ്; സാബു ജേക്കബിനെ പരിഹസിച്ച് പി.വി.ശ്രീനിജിന് Headlines\n‘ട്വന്റി 20 -ആം ആദ്മി സഖ്യത്തിന് ഇടതുപക്ഷത്തോടെ യോജിക്കാൻ കഴിയൂ’ : എം.സ്വരാജ് Headlines


ഇവൻ തന്നെ ടെന്നീസിലെ പുതിയ സൂപ്പർ സ്റ്റാർ! മിയാമി ഓപ്പൺ നേടുന്ന ഏറ്റവും പ്രായം കുറഞ്ഞ താരമായി അൽകാരസ് | Fanport | ATP Tour News Malayalam\nHome Tennis ATP Tour ഇവൻ തന്നെ ടെന്നീസിലെ പുതിയ സൂപ്പർ സ്റ്റാർ! മിയാമി ഓപ്പൺ നേടുന്ന ഏറ്റവും പ്രായം കുറഞ്ഞ...\nഇവൻ തന്നെ ടെന്നീസിലെ പുതിയ സൂപ്പർ സ്റ്റാർ! മിയാമി ഓപ്പൺ നേടുന്ന ഏറ്റവും പ്രായം കുറഞ്ഞ താരമായി അൽകാരസ്\nApril 4, 2022 - 11:08 AM\nടെന്നീസിലെ പുതിയ സൂപ്പർ താരം താൻ തന്നെയാണ് എന്നു മിയാമിയിൽ കിരീടം നേടി തെളിയിച്ചു സ്പാനിഷ് താരം കാർലോസ് അൽകാരസ് ഗാർഫിയ. 14 സീഡ് ആയ അൽകാരസ് ഫൈനലിൽ ആറാം സീഡ് കാസ്പർ റൂഡിനെയാണ് തോൽപ്പിച്ചത്. ഇതോടെ മിയാമി ഓപ്പൺ നേടുന്ന ഏറ്റവും പ്രായം കുറഞ്ഞ താരമായി അൽകാരസ് മാറി. 2007 ൽ സാക്ഷാൽ നൊവാക് ജ്യോക്കോവിച്ച് സ്ഥാപിച്ച റെക്കോർഡ് ആണ് സ്പാനിഷ് യുവതാരം പഴയ കഥ ആക്കിയത്. ചരിത്രത്തിൽ എ.ടി.പി 1000 മാസ്റ്റേഴ്സ് കിരീടം നേടുന്ന ഏറ്റവും പ്രായം കുറഞ്ഞ മൂന്നാമത്തെ മാത്രം താരം കൂടിയായി അൽകാരസ് മാറി. മിയാമിയിൽ ഫൈനലിൽ എന്നും അടിയറവ് പറഞ്ഞ സാക്ഷാൽ റാഫേൽ നദാലിനു നേടാൻ ആക്കാത്ത കിരീടം നേടി മിയാമിയിൽ കിരീടം നേടുന്ന ആദ്യ സ്പാനിഷ് താരമായും അൽകാരസ് മാറി.\nവെറും 18 കാരനായ അൽകാരസ് നേരിട്ടുള്ള സെറ്റുകൾക്ക് ആണ് ലോക എട്ടാം നമ്പർ താരം കാസ്പർ റൂഡിനെ വീഴ്ത്തിയത്. ആദ്യ സെറ്റിൽ 4-1 നു പിറകിൽ നിന്ന ശേഷം തിരിച്ചു ബ്രൈക്ക് കണ്ടത്തി 7-5 നു സെറ്റ് നേടിയ അൽകാരസ് രണ്ടാം സെറ്റിൽ കൂടുതൽ അപകടകാരിയായി. 6-4 നു രണ്ടാം സെറ്റും നേടി അൽകാരസ് തന്റെ കരിയറിലെ ആദ്യ മാസ്റ്റേഴ്സ് കിരീടം ഉയർത്തി. മത്സരത്തിൽ2തവണ ബ്രൈക്ക് വഴങ്ങിയെങ്കിലും4തവണയാണ് എതിരാളിയെ അൽകാരസ് ബ്രൈക്ക് ചെയ്‌തത്. ജയത്തോടെ ആദ്യ 10 റാങ്കിലേക്കും അൽകാരസ് അടുത്തു. നിലവിൽ ഇത്രയും ആധികാരികമായി കളിക്കുന്ന ആരും പുരുഷ ടെന്നീസിൽ ഇല്ല എന്നത് അടക്കം ടെന്നീസിലെ പുതിയ രാജകുമാരൻ ഇവനാണ് എന്നത് അടക്കം നിരവധി പ്രശംസകൾ ആണ് അൽകാരസിന് മേൽ ആളുകൾ ചൊരിയുന്നത്. ചിലപ്പോൾ ആരാധകർ പ്രതീക്ഷിക്കുന്നത് പോലെ ബിഗ്3ക്കു ശേഷം ടെന്നീസിലെ ഏറ്റവും വലിയ താരോദയം തന്നെയാവും അൽകാരസ്.\nPrevious articleസന്തോഷ് ട്രോഫി; പരിശീലന ഗ്രൗണ്ടുകളില് കൂടുതല് ശ്രദ്ധ നല്‍ക്കും\nNext articleഖാബ്രയെ കേരള ബ്ലാസ്റ്റേഴ്സിൽ നിന്ന് റാഞ്ചാം എന്ന പ്രതീക്ഷയിൽ ഈസ്റ്റ് ബംഗാൾ


കരിപ്പൂര് വിമാനത്താവളത്തില് സ്വര്‍ണവും കുങ്കുമപ്പൂവും പിടിച്ചു; കാസര്‍കോട് സ്വദേശിയടക്കം രണ്ട് പേര് പിടിയില് - MALABAR FLASH\nHome Karipur Airport Kasaragod Kerala Malappuram News കേരളം കേരള വാര്‍ത്ത കരിപ്പൂര് വിമാനത്താവളത്തില് സ്വര്‍ണവും കുങ്കുമപ്പൂവും പിടിച്ചു; കാസര്‍കോട് സ്വദേശിയടക്കം രണ്ട് പേര് പിടിയില്\nകരിപ്പൂര് വിമാനത്താവളത്തില് സ്വര്‍ണവും കുങ്കുമപ്പൂവും പിടിച്ചു; കാസര്‍കോട് സ്വദേശിയടക്കം രണ്ട് പേര് പിടിയില്\nകരിപ്പൂര്: കോഴിക്കോട് അന്താരാഷ്ട്ര വിമാനത്താവളത്തില് രണ്ട് യാത്രക്കാരില്‍നിന്നായി വ്യാഴാഴ്ച 36 ലക്ഷത്തിന്റെ 600 ഗ്രാം സ്വര്‍ണവും 14.2 കിലോ കുങ്കുമപ്പൂവും പിടിച്ചു.\nസ്‌പൈസ് ജെറ്റിന്റെ ദുബായ്-കോഴിക്കോട് വിമാനത്തിലെത്തിയ കോഴിക്കോട് കുന്ദമംഗലം ഉണ്ടോട്ടിയില് നൗഷാദി(38)ന്റെ ബാഗേജില്‍നിന്നാണ് സ്വര്‍ണം കണ്ടെടുത്തത്. കുട്ടികള്‍ക്കുള്ള സൈക്കിളിന്റെ ചക്രങ്ങള്‍ക്കുള്ളിലെ ബെയറിങ്ങുകള് അഴിച്ചുമാറ്റി സ്വര്‍ണം ഒളിപ്പിക്കുകയായിരുന്നു. 600 ഗ്രാം സ്വര്‍ണമാണ് എയര് കസ്റ്റംസ് ഇന്റലിജന്‍സ് വിഭാഗം കണ്ടെടുത്തത്. ഇതിന് 18 ലക്ഷം രൂപ വിലവരും.\nഎയര് ഇന്ത്യ എക്‌സ്പ്രസിന്റെ ദുബായ്-കോഴിക്കോട് വിമാനത്തിലെത്തിയ കാസര്‍കോട് കുടുലു സ്വദേശി റഫീഖി(46)ന്റെ ബാഗേജില്‍നിന്നാണ് കുങ്കുമപ്പൂവ് പിടികൂടിയത്. വസ്ത്രങ്ങള്‍ക്കും കളിപ്പാട്ടങ്ങള്‍ക്കും മിഠായി പെട്ടികള്‍ക്കുമിടയിലായി ഒളിപ്പിച്ചനിലയിലായിരുന്നു കുങ്കുമപ്പൂവ്. 14.2 കിലോ കുങ്കുമപ്പൂവാണ് കണ്ടെടുത്തത്. ഇതിന് ഇന്ത്യന് വിപണിയില് 19.17 ലക്ഷം രൂപ വിലവരും.\nഅസിസ്റ്റന്റ് കമ്മിഷണര്‍മാരായ എം.സി. രാജേന്ദ്രബാബു, ദേവകിനന്ദന് പന്ത്, സൂപ്രണ്ടുമാരായ പി.കെ. ഷാനവാസ്, മുഹമ്മദ് അഷ്‌റഫ്, ബഷീര് അഹമ്മദ്, ഇന്‍സ്‌പെക്ടര്‍മാരായ ദിനേഷ്‌കുമാര്, സന്തീപ്‌നാന്, എം.പി. ഗോപിനാഥ്, വി.പി. ഹരിദാസ്, പി.വി. ഗോവിന്ദപ്രകാശ് എന്നിവരടങ്ങിയ സംഘമാണ് കള്ളക്കടത്ത് പിടിച്ചത്.


ഭീകരനാണിവൻ, നമ്മുടെ നാട്ടിലെ പുഴകളിൽ ഇല്ലാത്തതിൽ സന്തോഷിക്കാം - Boolokam\nHome INFORMATION ഭീകരനാണിവൻ, നമ്മുടെ നാട്ടിലെ പുഴകളിൽ ഇല്ലാത്തതിൽ സന്തോഷിക്കാം\nഹൈഡ്രോസൈന്സ് ഗോളിയാത് (Hydrocynus goliath) – എംബെന്ഗ – ഗോളിയാത് ടൈഗർ ഫിഷ്. ആഫ്രിക്കയിലെ കോംഗോ നദീതടത്തിലെ അന്തേവാസി. ആഫ്രിക്കയിലെ അല്ല ലോകത്തിലെ തന്നെ നദികളിലെ പേര് കേട്ട വേട്ട മത്സ്യങ്ങളിൽ ഒന്ന്. ഒലീവ് നിറമുള്ള ശരീരം. 1.5 – 1.8 മീറ്റർ നീളം 50 – 55 കിലോയോളം ഭാരം. അത്യാവശം വലിപ്പവും ശക്തിയും ഉള്ള ശരീരവും എതിരാളികളെ അനായാസമായി കീഴടക്കാൻ പോന്ന പ്രഹര ശേഷിയുള്ള കടി നല്കാൻ കെല്പുള്ള 1 ഇഞ്ച് നീളം വരുന്ന 32 പല്ലുകൾ ഇവയെ മനുഷ്യരുടെ കണ്ണിൽ പോലും ഭീകര ജീവികൾ ആക്കുന്നു .\nകൂടുതലും നദികളുടെ ശക്തമായ ഒഴുക്കുള്ള ഭാഗങ്ങളിൽ ആണ് ഇവയെ കാണുക. ഇവയെ ഭയമില്ലാത്ത ആക്രമിക്കാൻ കെല്പുള്ള ജീവികൾ വിരളം. മത്സരിച്ചു നിൽക്കാൻ ആകെ കഴിയുന്ന ജീവികൾ വലിയ മുതലകൾ മാത്രം ആണ്. അവയ്ക്കും വിചാരിച്ച അത്ര എളുപ്പം അല്ല. വലിപ്പം ഇല്ലാത്തവയെ ഇവ കൊന്നു തിന്നുകയും ചെയ്യും. പല സന്ദർഭങ്ങളിൽ മനുഷ്യർ പോലും ഇവയുടെ ആക്രമണങ്ങൾ നേരിട്ടിട്ടുണ്ട്.\nഇവയെ പിടിക്കുക എന്നുള്ളത് വളരെ ബുദ്ധിമുട്ടുള്ള വിഷയമായതിനാൽ ഇവയെ ഗെയിം ഫിഷുകൾ ആയി ആണ് ഇപ്പോൾ കണക്കാക്കിയിരിക്കുന്നത് . മത്സരങ്ങൾക്ക് വേണ്ടി ഇവയെ പിടിക്കുകയും പിന്നീട് വിട്ടു കളയുകയും ചെയ്യും. ഇത്തരം ഒരു ഭീകരൻ നമ്മുടെ നാട്ടിലെ പുഴകളിൽ ഇല്ലാത്തതിൽ സന്തോഷിക്കുന്നു. ഇല്ലെങ്കിൽ നീന്താനും ഉല്ലസിക്കാനും പോകുന്നവരുടെ കാര്യത്തിൽ ഒരു തീരുമാനം ആയേന്നെ\nNote : ആദ്യ പടത്തിൽ അനിമൽ പ്ലാനെറ്റിലെ റിവർ മോൺസ്റ്റെർസിലെ ജെറെമി വെയിഡ് അദ്ദേഹം പിടിച്ച ഗോളിയാത് ടൈഗർ ഫിഷുമായി.\nPrevious articleപരസ്ത്രീബന്ധവും പരപുരുഷബന്ധവും, ആണും പെണ്ണും തമ്മിലുള്ള വ്യത്യാസം എന്താണ് ?\nNext articleസയണിസം പരാജയം സമ്മതിക്കുന്നു


റവന്യൂ ജില്ലാ സ്‌കൂള് കലോത്സവം: കണ്ണൂര് നോര്‍ത്ത് മുന്നേറുന്നു :: Janmabhumi Daily\nSunday 11 December 2016 12:15 am IST\nതലശേരി: കണ്ണൂര് റവന്യൂ ജില്ല സ്‌കൂള് കലോത്സവത്തിന് ഇന്ന് തിരശ്ശീല താഴാനിരിക്കെ കണ്ണൂര് നോര്‍ത്ത് ഉപജില്ല മുന്നേറ്റം തുടരുന്നു. ഇന്നലെ മത്സരങ്ങളുടെ അവസാന ഫലം വന്നപ്പോള് യുപി, ഹൈസ്‌കൂള്, ഹയര് സെക്കണ്ടറി ജനറല് വിഭാഗത്തില് കണ്ണൂര് നോര്‍ത്താണ് ലീഡ് ചെയ്യുന്നത്. യുപി വിഭാഗം 33 ല് 26 ഇനങ്ങള് ഇന്നലെ പൂര്‍ത്തിയായപ്പോള് 119 പോയിന്റിനാണ് കണ്ണൂര് മുന്നിലെത്തിയത്. 116 പോയിന്റുമായി മാടായിയും ഇരിട്ടിയുമാണ് തൊട്ടുപിന്നാലെയുള്ളത്. ഹൈസ്‌കൂള് വിഭാഗം 89 ല് 61 ഇനങ്ങള് ഇന്നലെ പൂര്‍ത്തിയായി. 236 പോയിന്റാണ് കണ്ണൂര് നോര്‍ത്തിനുള്ളത്. 204 പോയിന്റോടെ മാടായിയും 201 പോയിന്റോടെ തലശേരി സൗത്തും തൊട്ടുപിന്നാലെ രണ്ടും മൂന്നും സ്ഥാനത്താണ്. ഹയര് സെക്കണ്ടറി വിഭാഗത്തില് കണ്ണൂര് നോര്‍ത്തും ഇരിട്ടിയും 263 പോയിന്റുകളുമായി തുല്യനിലയിലാണ്. പയ്യന്നൂരാണ് 247 പോയിന്റോടെ തൊട്ടുപിന്നിലുള്ളത്. ഹയര് സെക്കണ്ടറി വിഭാഗത്തില് 105 ല് 69 ഇനങ്ങളാണ് പൂര്‍ത്തിയായത്. സ്‌കൂള് വിഭാഗത്തില് യു.പിയില് 50 പോയിന്റുകളുമായി സെന്റ് തെരേസാസ് ആഗ്ലോ ഇന്ത്യന് ഹയര് സെക്കണ്ടറിയും ഹൈസ്‌കൂള് വിഭാഗത്തില് 121 പോയിന്റുമായി രാജീവ് ഗാന്ധി മെമ്മോറിയല് എച്ച്എസ്‌മൊകേരിയും ഹയര്‍സെക്കണ്ടറി വിഭാഗത്തില് 110 പോയിന്റുമായി എകെജി ഗവ.എച്ച്എസ്എസ് പെരളശ്ശേരിയുമാണ് ഒന്നാം സ്ഥാനത്ത്.


കോന്ത്രപല്ല് മാറ്റാൻ തയ്യാറല്ല; അതിനൊരു കാരണമുണ്ട്; തുറന്ന് പറഞ്ഞ് നന്ദന വര്‍മ്മ - metromatinee.com Lifestyle Entertainment & Sports\nഗപ്പി സിനിമയില് ആമിനയായി എത്തി പ്രേക്ഷകരുടെ ശ്രദ്ധ പിടിച്ചുപറ്റിയ താരമാണ് നന്ദന വര്‍മ്മ. അയാളും ഞാനും തമ്മില്, ഗപ്പി തുടങ്ങിയ ചിത്രങ്ങളിലൂടെമലയാളികളുടെ ഇഷ്ട്ട താരമായി മാറി. ആര് കളിയാക്കിയാലും തന്റെ കോന്ത്രപ്പല്ല മാറ്റാന് തനിക്ക് ഉദേശമില്ലെന്ന് നന്ദന\n‘കഴിഞ്ഞ ദിവസം കൂടി വീട്ടില് പറഞ്ഞേയുള്ളൂ, ആ പല്ല് ഭയങ്കര ബോറാ ഒന്ന് ശരിയാക്കിക്കൂടേന്ന്. പലരും പറഞ്ഞിട്ടുണ്ട്, ചിരിക്കുമ്പോള് ഭയങ്കര ബോറാണെന്നൊക്കെ. പക്ഷേ കളിയാക്കുന്നവരോട് ഇടക്ക് ഞാന് പറയാറുണ്ട് ഇത് യുണീക്കല്ലേ എന്ന്.. പല്ല് ശരിയാക്കണമെന്ന് എനിക്കൊട്ടും താത്പര്യമില്ല.’\nഇനി വലുതാകുമ്പോള് എന്ത് ചെയ്യുമെന്ന് എനിക്കറിയില്ല. ആദ്യമൊക്കെ ഇന്‍സ്റ്റാഗ്രാമിലൊക്കെ ഇടുന്ന ചിത്രങ്ങള്‍ക്ക് താഴെ കുറേ നെഗറ്റീവ് കമന്റുകളൊക്കെ വന്നിരുന്നു. പക്ഷേ പിന്നെ പോസ്റ്റ് ഇട്ട് ഇട്ട് ആരും അങ്ങനെ മൈന്‍ഡ് ചെയ്യാതായി.’ മാതൃഭൂമിയുമായുള്ള അഭിമുഖത്തില് നന്ദന പറഞ്ഞു.\nChild Actress Nandana Varma Stunning Shocking Replay to her Fan through Instagram\nActress Nandana Varma Photo Gallery\nRelated Topics:Nandana Varma


വത്തിക്കാനിലെ '100 പുൽക്കൂട് ' പ്രദർശനം ഇനി ദിനങ്ങൾക്കൂടി - sundayshalom\nവത്തിക്കാനിലെ ‘100 പുൽക്കൂട് ‘ പ്രദർശനം ഇനി ദിനങ്ങൾക്കൂടി\nവത്തിക്കാൻ സിറ്റി: വത്തിക്കാനിൽ സജ്ജീകരിച്ചിച്ചിരിക്കുന്ന ‘100 പുൽക്കൂട്’ പ്രദർശനം ഇനി ദിനങ്ങൾക്കൂടി മാത്രമെന്ന് വത്തിക്കാൻ ഔദ്യോഗിക വൃത്തങ്ങൾ. ഡിസംബർ ഏഴിന് ആരംഭിച്ച പ്രദർശനം പയസ് പത്താമൻ ഹാളിലാണ് ഒരുക്കിയിരിക്കുന്നത്. ഇറ്റലിയിൽ നിന്നും വിദേശരാജ്യങ്ങളിൽ നിന്നും എത്തിയ 25 കലാകാരന്മാർ നിർമ്മിച്ച പുൽക്കൂടുകളാണ് പ്രദർശനത്തിൽ ഉൾപ്പെടുത്തിയിരിക്കുന്നത്.\n1223ൽ വിശുദ്ധ ഫ്രാൻസിസ് അസീസിയാണ് പുൽക്കൂട് നിർമ്മിക്കാനുള്ള ആശയം കൊണ്ടുവന്നതും ആദ്യമായി ഒരു പുൽക്കൂട് നിർമ്മിച്ചതും. റോമിൽ ഒരു ഗുഹയിൽ ജീവനുള്ള കാളകളെയും കഴുതകളെയുമൊക്കെ ഉപയോഗിച്ചായിരുന്നു അദ്ദേഹം പുൽക്കൂട് നിർമ്മിച്ചത്. പീന്നീട് നൂറ്റാണ്ടുകൾ പിന്നിട്ടപ്പോളാണ് പുൽക്കൂടുകൾക്ക് വിവിധ രൂപവും ഭാവവും പ്രാപിച്ചത്.\n43 വർഷമായി റോമിൽ നടന്നുവരുന്ന പ്രദർശനമാണിത്. നൂറ് വ്യത്യസ്ത തരത്തിലുള്ള പുൽക്കൂടുകളുമായി 1976ൽ മാൻലിയോ മെനാഗ്ലിയ എന്ന വ്യക്തിയാണ് ഈ പ്രദർശനത്തിന് തുടക്കം കുറിച്ചത്. ‘100 പുൽക്കൂട് ‘ എന്ന് ഈ പ്രദർശനത്തിന് പേരിട്ടിരിക്കുന്നുവെങ്കിലും നൂറിലധികം പുൽക്കൂടുകൾ പ്രദർശനത്തിനെത്താറുണ്ട്. സിൽവർ, കോറൽ, ഗ്ലാസ്, സെറാമിക്, കളിമണ്ണ്, തടി എന്നിവ കൊണ്ട് നിർമ്മിച്ച പുൽക്കൂടുകളാണ് പ്രദർശിപ്പിക്കുന്നവയിൽ കൂടുതലും.\nയുവാക്കളെയും കുട്ടികളെയും സാഹേദര്യത്തിന്റെയും സമാധാനത്തിന്റെയും ക്രിസ്മസ് സന്ദേശം അറിയിക്കുക, പഠിപ്പിക്കുക എന്നീ ലക്ഷ്യത്തോടെ അദ്ദേഹം തുടക്കമിട്ട ഈ പ്രദർശനം കണ്ടാണ് ആളുകൾ പിന്നീട് വീടുകളിലും പുൽക്കൂടുകൾ ഒരുക്കിതുടങ്ങിയത്. 2018 ഡിസംബർ ഏഴിനാണ് ഇത്തവണത്തെ പ്രദർശനം ആരംഭിച്ചത്.


കൈക്കൂലി വാങ്ങുന്നതിനിടെ ഇന്നലെ പിടിയിലായ കൃഷി ഓഫീസര് എസ്ഒഎസ് മീറ്റിങ്ങിലും - Pravasishabdam\nHome News Kerala കൈക്കൂലി വാങ്ങുന്നതിനിടെ ഇന്നലെ പിടിയിലായ കൃഷി ഓഫീസര് എസ്ഒഎസ് മീറ്റിങ്ങിലും\nകൈക്കൂലി വാങ്ങുന്നതിനിടെ ഇന്നലെ പിടിയിലായ കൃഷി ഓഫീസര് എസ്ഒഎസ് മീറ്റിങ്ങിലും\nകൈക്കൂലി വാങ്ങുന്നതിനിടെ വിജിലന്‍സ് ഇന്നലെ കാക്കനാട് കളക്ട്രേറ്റില് നിന്ന് കയ്യോടെ പിടികൂടിയ മൂവാറ്റുപുഴ കൃഷി ഫീല്‍ഡ് ഓഫീസര് എന്.ജി ജോസഫ് ഞായറാഴ്ച എറണാകുളത്ത് നടന്ന സേവ് സിസ്റ്റേഴ്‌സ് ആക്ഷന് കൗണ്‍സില് യോഗത്തില് നുഴഞ്ഞു കയറി. ഇയാളെ എസ്ഒഎസ് നേതൃത്വത്തിലുള്ളവര്‍ക്ക് അറിയില്ല. യോഗത്തില് നിന്നും പോയ ശേഷം വൈകിട്ട് പലര്‍ക്കും വാട്ട്‌സപ്പില് സന്ദേശങ്ങള് അയച്ച് പരിചയപ്പെടാനും ഇയാള് ശ്രമിച്ചു. കൈക്കൂലി കേസില് വിജിലന്‍സ് അറസ്റ്റിലായി ചിത്രങ്ങള് പുറത്തു വന്നതോടെയാണ് യോഗത്തിലെ സാന്നിധ്യവും സംശയാസ്പദമായത്.\nവാണിജ്യ സമുച്ചയ നിര്‍മ്മാണത്തിന് സ്ഥലപരിശോധനാ റിപ്പോര്‍ട്ട് നല്‍കുന്നതിനാണ് മൂവാറ്റുപുഴ സ്വദേശിയായ യുവാവിനോട് ഇയാള് ഒരുലക്ഷം രൂപ കൈക്കൂലി ആവശ്യപ്പെട്ടത്. ഇന്നലെ ആദ്യ ഗഡുവായ അരലക്ഷം രൂപ കാക്കനാട് കളക്ട്രേറ്റില് എത്താക്കാനാണ് നിര്‍ദ്ദേശം നല്‍കിയത്. കൈക്കൂലി നല്‍കാതെ സര്‍ട്ടിഫിക്കറ്റ് നല്‍കില്ലെന്ന് ബോധ്യമായ യുവാവ് വിവരം വിജിലന്‍സിനെ അറിയിച്ചു. വിജിലന്‍സ് നല്‍കിയ ഫിനോഫ്തലിന് പുരട്ടിയ 10000 രൂപയുമായി ജോസഫിന്റെ നിര്‍ദ്ദേശാനുസരണം കളക്ട്രേറ്റ് വളപ്പിലെത്തി.\nരണ്ടു മണിക്കൂറിലേറെ ഇരപതോളം ഉദ്യോഗസ്ഥര് പല വേഷങ്ങളില് കളക്ട്രേറ്റില് കാത്തു നിന്നു. വിജിലന്‍സ് എസ്.പി കാര്‍ത്തിക്കടക്കം നേരിട്ടു പങ്കെടുത്ത ഓപ്പറേഷനായിരുന്നു. ഓഫീസിനുള്ളില് വച്ച് കൈക്കൂലി വാങ്ങുന്നവരെ പിടികൂടുന്ന സംഭവങ്ങളുണ്ടെങ്കിലും സ്വകാര്യ വാഹനങ്ങളിലും പൊതുസ്ഥലത്തും വച്ച് അപൂര്‍വ്വമാണ്. ജോസഫ് കളക്ട്രേറ്റിലെ കാന്റീന് സമീപം വരാനാണ് നിര്‍ദ്ദേശിച്ചത്. ഇന്നലെ കളക്ട്രേറ്റില് നടന്ന യോഗത്തില് കളക്ടര് മുഹമ്മദ് സഫറുല്ലയുടെ പ്രസംഗം കഴിഞ്ഞയുടന് ജോസഫ് ഇറങ്ങിപ്പോന്നു.\nകൈക്കൂലി വാങ്ങിയ ഉടന് പാഞ്ഞു വന്ന് പിടികൂടിയത് ലുങ്കിയുടുത്ത വിജിലന്‍സ് ഉദ്യോഗസ്ഥരാണ്. പിടിവലി നടന്നതോടെ തെരുവു സംഘട്ടനമാണ് എന്നാണ് കാഴ്ചക്കാര് ആദ്യം കരുതിയത്. വിജിലന്‍സാണ് എന്നു മനസിലായതോടെ ജോസഫ് ഫിനോഫ്തലിന് പൂശിയ നോട്ടില് തൊട്ട കൈ സ്വന്തം ഷര്‍ട്ടിലും ഉദ്യോഗസ്ഥരുടെ വസ്ത്രങ്ങളിലും തുടയ്ക്കാന് ശ്രമം നടത്തി. ഏറെ നേരം നീണ്ട പിടിവലികള്‍ക്കു ശേഷമാണ് 55 വയസുകാരനായ ജോസഫിനെ അടക്കി നിര്‍ത്താനായത്. റിട്ടയര്‍മെന്റിനോട് അടുത്ത ഉദ്യോഗസ്ഥന്റെ മുന് ഇടപാടുകളും ഇതോടെ സംശത്തിന്റെ നിഴലിലായി. പിന്നീട് കൈമുക്കി തെളിവെടുത്തു. ഇയാള് പരാതിക്കാരനോട് സംസാരിക്കുന്ന ഫോണ് സന്ദേശവും പ്രചരിക്കുന്നുന്നുണ്ട്. ”ചെക്കല്ല, ക്യാഷാണ് കൊണ്ടു വരേണ്ടത്. വൈഫ് ബാങ്കിലാണല്ലോ. ഇല്ലീഗലാണ് കൊടുക്കാന് പാടില്ലെന്നാണ് വൈഫിന്റെ സ്റ്റാന്റ്. അതുകൊണ്ടാണ് വീട്ടിലേയ്ക്ക് എടുക്കാഞ്ഞത്. നീ വളര്‍ന്നു വരേണ്ട ഒരു ബിസിനസുകാരന് എന്ന നിലയ്ക്ക് മുടക്കു വരേണ്ട എന്നു കരുതിയാണ് ഞാനെന്റെ സര്‍ട്ടിഫിക്കറ്റ് തരുന്നത്” എന്നാണ് ഫോണിലൂടെ ജോസ്ഫ് പറയുന്നത്.\nPrevious articleകൈക്കൂലിക്കാരെ കൈയ്യോടെ പിടികൂടാന് കൂലിപ്പണിക്കാരുടെ വേഷത്തില് കളക്ടറേറ്റ് വളപ്പില് തമ്പടിച്ച് വിജിലന്‍സ് സംഘം\nNext articleകിടപ്പറയിൽ ബ്രഹ്മചര്യം ചവിട്ടിയരക്കുന്ന സന്യാസിയുടെ കൃത്യങ്ങൾ ഇങ്ങിനെ, ഫ്രാങ്കോ നിരപരാധിയെന്ന വാദത്തിനു മുനയൊടിച്ച് പോലീസ്


കുവൈത്തില് വര്‍ക് ഷോപ്പുകള് അടക്കാന് ഉത്തരവ് | Metro Journal Online\nകുവൈത്തില് വര്‍ക് ഷോപ്പുകള് അടക്കാന് ഉത്തരവ്\nകുവൈത്ത് സിറ്റി: രാജ്യത്തെ കാര് വര്‍ക് ഷോപ്പുകളും സ്‌പെയര് പാര്‍ട്‌സ് കടകളും അടക്കാന് മന്ത്രിസഭ ഉത്തരവിട്ടു. കോഓപറേറ്റീവ് സൊസൈറ്റികളിലെ ജീവനക്കാരുടെ എണ്ണവും കുറക്കും. രാജ്യത്തുടനീളം ഇത് ബാധകമാണ്. വീഡിയോ കോണ്‍ഫറന്‍സ് വഴിയാണ് മന്ത്രിസഭാ യോഗത്തിന് ശേഷം വാര്‍ത്താസമ്മേളനം നടന്നത്.\nകോഓപറേറ്റീവ് സൊസൈറ്റികളില് അനിവാര്യമല്ലാത്ത ജീവനക്കാരെ കുറക്കാന് യൂനിയനോട് നേരത്തെ നിര്‍ദേശിച്ചിരുന്നു. അത്യാവശ്യ ജീവനക്കാരെ ആരോഗ്യ മന്ത്രാലയത്തിലെ ജീവനക്കാര് പരിശോധിച്ച ശേഷം പ്രത്യേകം പാര്‍പ്പിക്കും. ഇവര്‍ക്കായി പ്രത്യേക കെട്ടിടങ്ങള് ഒരുക്കും. ഓരോ പ്രദേശത്തും സ്ത്രീകള്‍ക്കും പുരുഷന്മാര്‍ക്കുമായി പ്രത്യേകം കെട്ടിടങ്ങള് കണ്ടെത്തും.\n← ബഹ്‌റൈനില് പ്രവാസികള്‍ക്കിടയില് രോഗവ്യാപനമില്ല\nകോഓപറേറ്റീവ് സൊസൈറ്റികള് പ്രവാസികള്‍ക്കും ഹോം ഡെലിവറി ചെയ്യും →


Chellanam Church Controvercy | ചെല്ലാനം സെന്റ്. സെബാസ്റ്റ്യൻ ഇടവകയിലെ അൾത്താരയിൽ നിന്ന് ഇസ്ലാമിക പ്രഭാഷണം; സാമൂഹ്യ സേവനം നടത്തുന്ന വ്യക്തികളെ ആദരിച്ച ചടങ്ങിൽ ഇസ്ലാമിക സൂക്തങ്ങൾ ഉരുവിട്ടത് ഹെൽത്ത് ഇൻസ്‌പെക്ടർ മുഹമ്മദ് ഹാഷിം; പ്രതിഷേധം ശക്തമായതോടെ വിശ്വാസികളോട് മാപ്പ് പറഞ്ഞ് കത്തോലിക്ക സഭ - MarunadanMalayalee.com\nJanuary 24, 202111:15 AM IST Permalink\nകൊച്ചി: ചെല്ലാനം സെന്റ്. സെബാസ്റ്റ്യൻ ഇടവക ദേവാലയത്തിൽ ഇസ്ലാമിക സൂക്തങ്ങൾ മുഴങ്ങിയ സംഭവത്തിൽ വിശ്വാസികളോട് മാപ്പ് പറഞ്ഞ് കത്തോലിക്ക സഭ. കൊച്ചി രൂപത പിആർഒ ഫാ. ജോണി സേവ്യർ പുതുക്കാട്ടാണ് സംഭവത്തിൽ ഖേദം രേഖപ്പെടുത്തിയത്. ഇക്കഴിഞ്ഞ 20ന് നടന്ന സംഭവത്തിൽ വിശ്വാസികൾക്കിടയിൽ എതിർപ്പ് ഉയർന്നതോടെയാണ് മാപ്പു പറയലിൽ കാര്യങ്ങളെത്തിയത്.\nസാമൂഹ്യ സേവനം നടത്തുന്ന വ്യക്തികളെ പള്ളിയിൽ ആദരിച്ച ചടങ്ങിലാണ് വിവാദമായ സംഭവം നടന്നത്. കൊറോണയുടെ പശ്ചാത്തലത്തിൽ ചെല്ലാനത്ത് സേവനം നടത്തിവരുന്ന കണ്ണമാലി സർക്കിൾ ഇൻസ്പെക്ടർ ഷിജുവിനെയും ചെല്ലാനം ഹെൽത്ത് ഇൻസ്പെക്ടർ മുഹമ്മദ് ഹാഷിമിനെയും സെന്റ്. സെബാസ്റ്റ്യൻ ഇടവക ആദരിക്കുകയായിരുന്നു.\nആദര ഫലക സമർപ്പണത്തിന് ശേഷം ഇവരെ നന്ദി അർപ്പണത്തിന് ക്ഷണിച്ചു. സംസാരിക്കുന്നവർക്ക് സഹചര്യ പരിമിതി കാരണം അൾത്താരയിലെ ശബ്ദ സംവിധാനമാണ് ഇവർക്ക് സംസാരിക്കാനായി നൽകിയത്. തുടർന്ന് അൾത്താരയിലെത്തിയ മുഹമ്മദ് ഹാഷിം ഇസ്ലാമിക സൂക്തങ്ങൾ മുഴക്കി കൊണ്ടാണ് സംസാരിച്ചത്.\nപൊതു ആരോഗ്യ പ്രവർത്തകനെന്ന നിലയിൽ പൊതുവായ നിർദ്ദേശങ്ങൾ എന്തെങ്കിലും മുഹമ്മദ് ഹാഷിം നൽകുമെന്ന ധാരണയിലാണ് ശബ്ദസംവിധാനങ്ങളെ ഉപയോഗിക്കാൻ അദ്ദേഹത്തിന് അനുവാദം നൽകിയതെന്ന് ഫാ. ജോണി സേവ്യർ പുതുക്കാട്ട് പറഞ്ഞു.വ്യക്തി വിശ്വാസങ്ങളെയും ഔദ്യോഗിക അറിയിപ്പുകളെയും കൂട്ടിക്കലർത്തിയാണ് മുഹമ്മദ് ഹാഷിം സംസാരിച്ചത്. ഇതാണ് വിവാദത്തിലായത്.\nചെല്ലാനത്തെ ജനങ്ങൾക്ക് വേണ്ടി അല്ലാഹുവിനോട് താൻ പ്രാർത്ഥിക്കാറുണ്ടെന്നും അല്ലാഹുവിന്റെ അനുഗ്രഹം കൊണ്ട് രോഗങ്ങളെല്ലാം കുറഞ്ഞെന്നും മുഹമ്മദ് ഹാഷിം പറയുകയുണ്ടായി. പള്ളിയിൽ കയറിയുള്ള ഇത്തരം പ്രസംഗം അംഗീകരിക്കാൻ സാധിക്കില്ലെന്ന് ഒരു വിഭാഗം പരാതിപ്പെട്ട. ഇതോടെയാണ് സംഭവത്തിൽ പള്ളി വികാരിക്കെതിരെയും ഹെൽത്ത് ഇൻസ്പെക്ടർക്കെതിരെയും ക്രൈസ്തവ വിശ്വാസികളുടെ പ്രതിഷേധം ശക്തമായ സാഹചര്യത്തിലാണ് ഖേദം പ്രകടിപ്പിച്ച് കത്തോലിക്ക സഭ നേരിട്ട് രംഗത്തെത്തിയത്.\nഫാ. സേവ്യർ തേലക്കാട്ടിനെ കൊലപ്പെടുത്തിയ മുൻ കപ്യാർ ജോണിക്ക് ജീവപര്യന്തം തടവ്


Elephant died at Kappukadu Elephant Rehabilitation Center : അപൂര്‍വ വൈറസ് ബാധ: കോട്ടൂര് ആന പുനരധിവാസ കേന്ദ്രത്തില് കുട്ടിയാന ചരിഞ്ഞു\nഒരാഴ്ചക്കിടെ കോട്ടൂര് ആന പുനരധിവാസ കേന്ദ്രത്തില് ചരിയുന്ന രണ്ടാമത്തെ കുട്ടിയാനയാണിത്\nUpdated: July 7, 2021 11:32:52 am\nകോട്ടൂര് ആന പുനരിധിവാസ കേന്ദ്രത്തില് കുട്ടിയാനകള് ഫൊട്ടോ: വിക്കിമീഡിയ/ വിജിത്ത്\nതിരുവനന്തപുരം: കോട്ടൂര് കാപ്പുകാട് ആന പുനരധിവാസ കേന്ദ്രത്തില് ഒരു കുട്ടിയാന കൂടി ചരിഞ്ഞു. അപൂര്‍വ വൈറസ് ബാധയെ തുടര്‍ന്ന് അര്‍ജുന് എന്ന കുട്ടിയാനയാണ് ചരിഞ്ഞത്. കഴിഞ്ഞ ആഴ്ച ശ്രീക്കുട്ടിയെന്ന കുട്ടിയാനയും ഇതേ രോഗം മൂലം ചരിഞ്ഞിരുന്നു.\nആറ് വയസുകാരനായ അര്‍ജുന് ഹെര്‍പ്പിസ് എന്ന വൈറസ് ബാധയെ തുടര്‍ന്ന് ചികിത്സയില് കഴിയുകയായിരുന്നു. ആന പരിപാലന കേന്ദ്രത്തിലെ രണ്ട് കുട്ടിയാനകള് കൂടി വൈറസ് പിടിപെട്ട് ചികിത്സയില് കഴിയുന്നുണ്ട്. കണ്ണന്, ആമിന എന്നീ ആനകളാണ് ഗുരുതരാവസ്ഥയില് കഴിയുന്നത്.\nആന പരിപാലന കേന്ദ്രത്തില് തുടര്‍ച്ചയായി കുട്ടിയാനകള് ചരിയുന്ന സാഹചര്യത്തില് അടിയന്തര നടപടിക്ക് വനം വകുപ്പ് നിര്‍ദേശം നല്‍കി. ഹെര്‍പ്പിസ് വൈറസ് ബാധ തടയുന്നതിനായി ഡോക്ടര്‍മാരുടെ പ്രത്യേക സംഘത്തെ നിയോഗിച്ചു.\nAlso Read: ഏത് പന്തും സിക്സർ പായിക്കും; ക്രിക്കറ്റ് കളിക്കുന്ന ആന\nWeb Title: Elephant died at kappukadu elephant rehabilitation center\nസ്വർണക്കടത്ത്: സ്വപ്ന സുരേഷിന്റെ ജാമ്യാപേക്ഷ പരിഗണിക്കുന്നത് ഹൈക്കോടതി മാറ്റി


വധഭീഷണി: മുഖ്യമന്ത്രി പിണറായി വിജയന്റെ സുരക്ഷ വര്‍ധിപ്പിച്ചു – Chandrika Daily\nBy chandrika Saturday March 4, 2017 11:45 am\nവധഭീഷണി: മുഖ്യമന്ത്രി പിണറായി വിജയന്റെ സുരക്ഷ വര്‍ധിപ്പിച്ചു\nതിരുവനന്തപുരം: മുഖ്യമന്ത്രി പിണറായി വിജയന്റെ സുരക്ഷ വര്‍ധിപ്പിച്ചു. ആര്‍എസ്എസ് വധഭീഷണി അടക്കമുള്ളവ കണക്കിലെടുത്ത് സ്റ്റേറ്റ് സെക്യൂരിറ്റി റിവ്യൂ കമ്മിറ്റി യോഗത്തിലാണ് ഇതുസംബന്ധിച്ച തീരുമാനം. രഹസ്യാന്വേഷണ വിഭാഗത്തിന്റെ ശിപാര്‍ശ…\nതിരുവനന്തപുരം: മുഖ്യമന്ത്രി പിണറായി വിജയന്റെ സുരക്ഷ വര്‍ധിപ്പിച്ചു. ആര്‍എസ്എസ് വധഭീഷണി അടക്കമുള്ളവ കണക്കിലെടുത്ത് സ്റ്റേറ്റ് സെക്യൂരിറ്റി റിവ്യൂ കമ്മിറ്റി യോഗത്തിലാണ് ഇതുസംബന്ധിച്ച തീരുമാനം. രഹസ്യാന്വേഷണ വിഭാഗത്തിന്റെ ശിപാര്‍ശ കൂടി പരിഗണിച്ചാണ് നടപടിയെന്ന് അധികൃതര് പറഞ്ഞു. ഇതോടെ മുഖ്യമന്ത്രിയുടെ സുരക്ഷാ സംഘത്തില് നാലു കമാന്റോകളെ കൂടി ഉള്‍പ്പെടുത്തി. നിലവില് ആറു പൊലീസ് ഉദ്യോഗസ്ഥര് ഉള്‍പ്പെട്ട സംഘമാണ് മുഖ്യമന്ത്രിക്ക് സുരക്ഷ ഒരുക്കുന്നത്.\nപിണറായി വിജയന്റെ തല വെട്ടുന്നവര്‍ക്ക് ഒരു കോടി രൂപ പാരിതോഷികം നല്‍കാമെന്ന് മധ്യപ്രദേശിലെ ആര്‍എസ്എസ് നേതാവ് ഡോ.കുന്ദന് ചന്ദ്രാവത്ത് പറഞ്ഞിരുന്നു. പ്രസ്താവന പിന്നീട് പിന്‍വലിച്ചെങ്കിലും പിണറായിക്ക് സുരക്ഷാ ഭീഷണിയുണ്ടെന്ന് രഹസ്യാന്വേഷണ വിഭാഗം അറിയിച്ചിരുന്നു. പിണറായിക്കു പുറമെ ബിജെപി സംസ്ഥാന അധ്യക്ഷന് കുമ്മനം രാജശേഖരന്റെയും സുരക്ഷ വര്‍ധിപ്പി്ക്കാന് തീരുമാനിച്ചിട്ടുണ്ട്.


ബ്യൂണസ് ഐറിസ് : ഇടവേളയ്‌ക്കുശേഷം രാജ്യാന്തര ഫുട്‌ബോൾ ഉണരുന്നു. ലോകകപ്പ് യോഗ്യതാ മത്സരങ്ങളുടെ ആവേശമാണ് വരുംദിനങ്ങളിൽ. ലാറ്റിനമേരിക്കയിൽ ബ്രസീലും അർജന്റീനയും ഉറു ഗ്വേയുമെല്ലാം യോഗ്യതാ പോരാട്ടങ്ങൾക്കിറങ്ങുന്നു. യൂറോപ്പിൽ സൗഹൃദ പോരാട്ടങ്ങൾക്കുശേഷം യുവേഫ നേഷൻസ് ലീഗ് മത്സരങ്ങൾ തുടങ്ങും. ഈ മാസം 15 വരെ രാജ്യാന്തര ഫുട്‌ബോൾ മത്സര ങ്ങളുണ്ടാകും.


പൈലറ്റുമാരുടെ സമരം: ബ്രിട്ടീഷ് എയര്‍വേയ്‌സിന്റെ എല്ലാ വിമാനങ്ങളും റദ്ദാക്കി • Suprabhaatham\nപൈലറ്റുമാരുടെ സമരം: ബ്രിട്ടീഷ് എയര്‍വേയ്‌സിന്റെ എല്ലാ വിമാനങ്ങളും റദ്ദാക്കി\nSeptember 9, 2019 | 11:50 am IST\nലണ്ടന്: പൈലറ്റുമാരുടെ സമരത്തെ തുടര്‍ന്ന് ബ്രിട്ടീഷ് എയര്‍വേയ്‌സിന്റെ ഏതാണ്ടെല്ലാ വിമാനങ്ങളും റദ്ദാക്കി. തിങ്കളാഴ്ച രാവിലെ മുതല് 48 മണിക്കൂര് നീണ്ട സമരത്തിനാണ് തുടക്കം കുറിച്ചത്. ഇതോടെ നിരവധി യാത്രക്കാര് വലഞ്ഞു.\nബ്രിട്ടീഷ് എയര്‍വേയ്‌സ് പൈലറ്റുമാരുടെ ആദ്യ സമരമാണിത്. കഴിഞ്ഞമാസമാണ് ബ്രിട്ടീഷ് എയര്‍വേയ്‌സ് പൈലറ്റ്‌സ് അസോസിയേഷന് (ബി.എ.എല്.പി.എ) സമരാഹ്വാനം ചെയ്ത് നോട്ടീസ് നല്‍കിയത്. സെപ്റ്റംബര് ഒന്‍പത്, 10 തിയ്യതികളിലും സെപ്റ്റംബര് 27നുമാണ് സമരം.\nശമ്പള വര്‍ധന ആവശ്യപ്പെട്ടാണ് പൈലറ്റുമാരുടെ സമരം. എന്നാല് മതിയായ ശമ്പളം കൊടുക്കുന്നുണ്ടെന്നിരിക്കെ, സമരത്തിലേക്ക് നീങ്ങുന്നത് നീതീകരിക്കാനാവാത്തതാണെന്ന് ബ്രിട്ടീഷ് എയര്‍വേയ്‌സ് പ്രതികരിച്ചു.


തിരുവനന്തപുരം വിമാനത്താവള സ്വാകര്യവല്‍ക്കരണം; തീരുമാനത്തിനെതിരായ ഹര്‍ജികള് തള്ളി - Pravasishabdam\nHome News Kerala തിരുവനന്തപുരം വിമാനത്താവള സ്വാകര്യവല്‍ക്കരണം; തീരുമാനത്തിനെതിരായ ഹര്‍ജികള് തള്ളി\nകൊച്ചി: തിരുവനന്തപുരം വിമാനത്താവളം സ്വകാര്യവത്കരിക്കാനുള്ള കേന്ദ്ര സര്‍ക്കാര് തീരുമാനത്തിനെതിരായ ഹര്‍ജികള് ഹൈക്കോടതി തള്ളി. സംസ്ഥാന സര്‍ക്കാര്, കെ എസ് ഐ ഡി സി , ജീവനക്കാരുടെ സംഘടന എന്നിവരുടേത് ഉള്‍പ്പെടെ7ഹര്‍ജികളാണ് കോടതി തള്ളിയത്.\nടെണ്ടര് നടപടികളുമായി സഹകരിച്ച ശേഷം നിയമനടപടി യുമായി മുന്നോട്ട് പോകുന്നതില് അര്‍ത്ഥമില്ലന്ന് കോടതി പറഞ്ഞു.. ഭൂമി ഏറ്റെടുക്കല് അടക്കമുള്ള നടപടി സംസ്ഥാന സര്‍ക്കാര് ആണ് പൂര്‍ത്തിയാക്കിയത് എന്നതു കൊണ്ട് കേരളത്തിന് പരിഗണന വേണം എന്ന വാദം അംഗീകരിക്കാന് സാധ്യമല്ല .ഒരു എയര്‍പോര്‍ട്ട് ന്റെ ലാഭം മറ്റൊരു എയര്‍പോര്‍ട്ട്‌ലേക്ക് ഉപയോഗിക്കാന് പറ്റില്ല എന്ന വാദവും ശരിയല്ല . ലേല നടപടികള് അദാനിക്ക് വേണ്ടി ടൈലര് മെയ്ഡ് ആണെന്ന സര്‍ക്കാര് വാദവും കോടതി തള്ളി.\nPrevious articleഅമേരിക്കന് തെരഞ്ഞെടുപ്പ്: പരാജയപ്പെട്ടാല് രാജ്യം വിട്ടേക്കുമെന്ന് ട്രംപ്\nNext articleസ്വര്‍ണക്കടത്ത് കേസ്;ഫൈസല് ഫരീദിനെ നാട്ടില് കൊണ്ടു വരുന്നതില് അനിശ്ചിതത്വം


തിരു: യു എസ് ടി ഗ്ലോബൽ സംഘടിപ്പിച്ച കോർപ്പറേറ്റ് ഫുട്‍ബോൾ മത്സരമായ ഗോളിൽ ജേതാക്ക ളായി ഇൻഫോസിസ്. കാര്യവട്ടം എൽ എൻ സി പി ഇ ഗ്രൗണ്ടിൽ നടന്ന മത്സരത്തിൽ യു എസ് ടി ഗ്ലോബലിനെയാണ് ഇൻഫോസിസ് പരാജയപ്പെടുത്തിയത്. എക്സ്ട്രാ ടൈമിലും ഫലം കണ്ടെത്താനാ കാത്തതിനാൽ, പെനാൽറ്റി ഷൂട്ട് ഔട്ടിലേയ്ക്ക് കളി നീണ്ടു. ഷൂട്ട് ഔട്ടിൽ ഇൻഫോസിസ് വിജയo നേടി. പത്താമത്തെ പതിപ്പാണ് നടന്നത്. ടെക്‌നോപാർക്കിലെ 24 കമ്പനികൾ പങ്കാളികളായ ടൂർണ മെന്റിൽ നാനൂറിലേറെ ടെക്കികൾ പങ്കെടുത്തു.\nടൂർണമെന്റിൽ ആറ് ഗോളുകൾ നേടിയ യു എസ് ടി ഗ്ലോബലിലെ ജെയിൻ ടോപ്പ് സ്‌കോററായി. ഇൻഫോസിസിലെ അഭിറാം ആണ് പ്ലേയർ ഓഫ് ദി ടൂർണമെന്റ്. മികച്ച ഗോൾ കീപ്പർക്കുള്ള പുര സ്‌കാരം ജൂഡ്സൺ (ഇൻഫോസിസ്) നേടി. ജേതാക്കൾക്ക് സായ് എൽ എൻ സി പി ഇ പ്രിൻസിപ്പാൾ ഡോ. ജി കിഷോർ, യു എസ് ടി ഗ്ലോബൽ സെന്റർ ഹെഡ് ശില്പ മേനോൻ എന്നിവർ മെഡലുകൾ വിതരണം ചെയ്തു. ടെക്കികൾക്കിടയിലെ ഫുട്‍ബോൾ കളി പ്രോത്സാഹിപ്പിക്കാനും ടെക്‌നോപാർ ക്കിലെ വിവിധ കമ്പനികളിലെ ജീവനക്കാർക്കിടയിൽ ടീം സ്പിരിറ്റ് വർധിപ്പിക്കാനുമായി യു എസ് ടി ഗ്ലോബൽ 2007 -ൽ തുടക്കമിട്ടതാണ് ഗോൾ. തിരുവനന്തപുരത്തിന് പുറമെ കൊച്ചിയിലും ടൂർണ മെന്റ് അരങ്ങേറുo.


രാഷ്ട്രപതി പങ്കെടുത്ത ബിരുദദാന ചടങ്ങ് ബഹിഷ്കരണം; അഭിമാനമെന്ന് മലയാളി വിദ്യാര്‍ത്ഥിനി |\nരാഷ്ട്രപതി പങ്കെടുത്ത ബിരുദദാന ചടങ്ങ് ബഹിഷ്കരണം; അഭിമാനമെന്ന് മലയാളി വിദ്യാര്‍ത്ഥിനി\nKochi, First Published 24, Dec 2019, 9:56 AM\nഇലക്ട്രോണിക്സ് മീഡിയ ഒന്നാം റാങ്കുകാരി കാർത്തിക, പിഎച്ച്ഡി ജേതാക്കളായ അരുൺകുമാർ, മെഹല്ല എന്നിവരാണ് ചടങ്ങ് ബഹിഷ്കരിച്ച് പ്രതിഷേധിച്ചത്.\nകൊച്ചി: പോണ്ടിച്ചേരി സര്‍വകലാശാലയില് രാഷ്ട്രപതി പങ്കെടുത്ത ബിരുദദാന ചടങ്ങ് ബഹിഷ്കരിച്ചതില് അഭിമാനമെന്ന് ഒന്നാം റാങ്കുകാരി കാര്‍ത്തിക ബി കുറുപ്പ്. പൗരത്വ ഭേദഗതി നിയമത്തില് പ്രതിഷേധിച്ചായിരുന്നു കാര്‍ത്തിക ചടങ്ങില്‍നിന്ന് വിട്ടുനിന്നത്. ഇന്നലെയായിരുന്നു പോണ്ടിച്ചേരി സര്‍വ്വകലാശാലയില് രാഷ്ട്രപതി രാംനാഥ് കോവിന്ദ് പങ്കെടുത്ത ബിരുദദാന ചടങ്ങ്.\nരാഷ്ട്രപതിയില് നിന്ന് മെഡല് വാങ്ങുക ഏത് വിദ്യാര്‍ത്ഥിയുടേയും സ്വപ്നമായിരിക്കും. എന്നാല്, എംഎസ്‍സി ഇലക്ട്രോണിക്സ് മീഡിയയിലെ ഒന്നാം റാങ്കുകാരിയായ കാര്‍ത്തിക ബി കുറുപ്പ് ആ സ്വപ്ന നേട്ടം വേണ്ടെന്നുവെച്ചു. കേന്ദ്രസര്‍ക്കാര് കൊണ്ടുവന്ന പൗരത്വ നിയമ ഭേദഗതിക്കെതിരെ രാജ്യവ്യാപകമായി നടക്കുന്ന പ്രക്ഷോഭത്തിന്‍റ ഭാഗമാകാൻ വേണ്ടിയാണ് കാര്‍ത്തിക ചടങ്ങ് ബഹിഷ്കരിച്ചത്.\nകാര്‍ത്തികക്കൊപ്പം മറ്റ് രണ്ട് വിദ്യാര്‍ത്ഥികള് കൂടി ബിരുദദാന ചടങ്ങ് ബഹിഷ്കരിച്ചിരുന്നു. കോട്ടയം കറുകച്ചാല് സ്വദേശിനിയാണ് കാര്‍ത്തിക ബി. കുറുപ്പ്. കൊച്ചിയില് സ്വകാര്യ ചാനലിലെ പ്രോഗ്രാം പ്രൊഡ്യൂസറാണ് ഇപ്പോള് കാര്‍ത്തിക. പിഎച്ച്ഡി ജേതാക്കളായ അരുൺകുമാർ, മെഹല്ല എന്നിവരാണ് ചടങ്ങ് ബഹിഷ്കരിച്ച മറ്റ് രണ്ട് പേര്.\nAlso Read: രാഷ്ട്രപതി പങ്കെടുത്ത ബിരുദദാന ചടങ്ങില് മലയാളി വിദ്യാര്‍ത്ഥിനിയെ പുറത്താക്കി


Kerala Travel Blog - SHiBiN THOMAS - Page5of 8 - Kerala Travel Blog & Malayalam Short Stories by SHiBiN\nCharlie Malayalam Movie Comedy\n+ “നീ ചുംബിച്ച കവിളിണയിൽ മറ്റാരും ച്ചുംബികാതിരിക്കാൻ ഞാൻ തീർത്ത വേലിയാണ് ഈ കള്ളത്താടി….” ബാർബർ ഷോപ്പിൽ പോകാൻ മടി, അയിനാണു…..😉 #ചാർലീ tag: Charlie Malayalam Movie Comedy, Dulqer Salman Movie, Charlie Hit Dialogues,\n+ റിപ്പോർട്ടർ: എന്താണ് താങ്കളുടെ യാത്രകളുടെ പിന്നിലുള്ള രഹസ്യം?. പ്രധാനമന്ത്രി: സഞ്ചാരം ടി.വി. പ്രോഗ്രാം കണ്ടു വളർന്ന ഒരു ബാല്യം ഉണ്ടായിരുന്നു എനിക്ക്. അത് മാത്രമല്ല, എന്നെ ഒത്തിരി ഇൻഫ്ലുൻസ് ചെയ്ത ഒരു കാര്യമാണ്, മണിച്ചിത്രത്താഴ് എന്ന സിലിമയിലെ , ഡോക്ടർ സണ്ണി എന്ന കഥാപാത്രം…! അതുകൊണ്ട്, ഇതുവരെ ആരും സഞ്ചരികാത്ത വഴികളിലൂടെ ഞാൻ നടക്കും,…\nStudying to be Travelist?\n+ പിന്നിട്ട വഴികളിലേയ്ക്ക് തിരിഞ്ഞു നോകുമ്പോൾ, നീ എന്നാ പ്രധാന മന്ത്രിയ്ക്ക് പടിക്വാണോ എന്ന് ചോദിച്ച ഒരു കൂട്ടുകാരനുണ്ടായിരുന്നു എനിക്ക്. അവനോകെ ഇപ്പൊ\nMadras Crocodile Bank Trust and Centre for Herpetology (MCBT) isareptile zoo\n+ കാഴ്ചകള് തേടിയുള്ള മനുഷ്യന്റെ യാത്ര തുടങ്ങിയിട്ട് നൂറ്റാണ്ടുകള് ഏറെയായി. കൊടുമുടികള് കീഴടക്കിയും, ചന്ദ്രന്റെ നെറുകില് തൊട്ടും, മനുഷ്യന്റെ യാത്ര ഇന്നും തുടരുന്നു. ജീവിതത്തെ\n+ പിന്നിട്ട വഴികളിലേയ്ക്ക് തിരിഞ്ഞു നോകുമ്പോൾ, നീ എന്നാ പ്രധാന മന്ത്രിയ്ക്ക് പടിക്വാണോ എന്ന് ചോദിച്ച ഒരു കൂട്ടുകാരനുണ്ടായിരുന്നു എനിക്ക്. അവനോകെ ഇപ്പൊ എതു ബസിലെ കിളിയാണാവോ… #പ്രധാനമന്ത്രി #കിളി tag: #Studying to be Travelist, Travel\n+ റിപ്പോർട്ടർ: എന്താണ് താങ്കളുടെ യാത്രകളുടെ പിന്നിലുള്ള രഹസ്യം?. പ്രധാനമന്ത്രി: സഞ്ചാരം ടി.വി. പ്രോഗ്രാം കണ്ടു വളർന്ന ഒരു ബാല്യം ഉണ്ടായിരുന്നു എനിക്ക്.\nPublished on January 2, 2016 in Malayalam Stories by SHiBiN\n+താലപൊലിയും നില വിളക്കുമായി അവളിതാ കടന്നു വരുന്നു….. പുതുമയൊന്നും അവകാശപെടാനില്ലെങ്കിലും, നിറ പുഞ്ചിരിയോടെ സ്വീകരികുന്നു….. **ഏവര്ക്കും ഹൃദയം നിറഞ്ഞ പുതു വത്സരാശംസകൾ** Tag: #Happy New Year 2016 Wishes\nക്രിസ്ത്മസ് ആശംസകള് (Happy Christmas)\n+ Happy Christmas: ആദ്യം തന്നെ എല്ലാവര്ക്കും ഹൃദയം നിറഞ്ഞ ക്രിസ്ത്മസ് ആശംസകള് നേരുന്നു. പുല്ല്കൂട് ഒകെ ഉണ്ടാകിയോ കൂട്ടരേ?…. പ്ലം കേക്ക്\n+ ഒട്ടുമിക്ക ജെയിംസ് ബോണ്ട് പടങ്ങളും ഇതിനു മുന്പ് കണ്ടിട്ടുണ്ട്, സ്പെക്ട്രെ -യുടെ ട്രെയിലർ കണ്ടപ്പോൾ തിയേറ്ററിൽ പോയി കാണണമെന്ന് തോന്നി. ഞായറാഴ്ചയാണ് ഇന്ന്, എന്നാ പിന്നെ ബോണ്ട് പടം കാണാമെന്നു വെച്ചു വീട്ടില് നിന്നിറങ്ങി. സിലിമയുടെ കഥ പറഞ്ഞു നിങ്ങളെ ബോറടിപ്പിക്കുന്നില്ല, എന്നിരുന്നാലും നിങ്ങളോട് പറയാൻ ആഗ്രഹിച്ച കാര്യത്തിലേയ്ക്ക് മുഖവരയില്ലാതെ കടക്കാം. ജെയിംസ് ബോണ്ട്…


കേരളത്തില് പടരുന്നത് അതിതീവ്ര വ്യാപനമുള്ള കൊറോണ വൈറസ് വകഭേദം | Wayanad Vision\nകേരളത്തില് പടരുന്നത് അതിതീവ്ര വ്യാപനമുള്ള കൊറോണ വൈറസ് വകഭേദം\nകേരളത്തില് അതിതീവ്ര വ്യാപനത്തിന് കാരണം ബി.1.1.617.2 എന്ന ഇന്ത്യന് വകഭേഭം പടരുന്നത്. ഇന്‍സ്റ്റിറ്റ്യൂട്ട് ഓഫ് ജീനോമിക്സ് ആന്‍ഡ് ഇന്റഗ്രേറ്റിവ് ബയോളജി (ഐജിഐബി) നടത്തിയ പഠനത്തിന്റെതാണ് കണ്ടെത്തല്. അതീവ ഗുരുതരമായ ദക്ഷിണാഫ്രിക്കന്, ബ്രസീല് വകഭേദങ്ങള് കേരളത്തില് വിരളമാണെന്ന ആശ്വാസകരമായ വിവരവും പഠനം പങ്ക് വയ്ക്കുന്നു.\nകൊവിഡ് മരണം; മാനദണ്ഡം പുതുക്കി ജീവനൊടുക്കിയവരുടെ…


Masala Fish Fry Recipe : ഇന്ന് ഉച്ചക്ക് സ്‌പെഷ്യല് മസാല ഫിഷ് ഫ്രൈ - Malayalam BoldSky\n5 min ago ചൊവ്വയുടെ രാശിമാറ്റം; ജനുവരി 04 വരെ ഈ രാശിക്കാര്‍ക്ക് സൗഭാഗ്യം\n2 hrs ago കൊവിഡ് ഭീഷണിയില് രോഗപ്രതിരോധ ശേഷി കുറക്കും ഈ ഭക്ഷണം ശ്രദ്ധിക്കണം\n3 hrs ago Gemini Horoscope 2022- മിഥുനം രാശി വര്‍ഷഫലം; സാമ്പത്തികം, ജോലി, പ്രണയം, വിവാഹം സമ്പൂര്‍ണഫലം\n4 hrs ago ശനിദോഷം മറികടക്കാന് ഈ ദിവസം ഇതെല്ലാം ചെയ്താല് മതി\n| Updated: Tuesday, March 16, 2021, 15:16 [IST]\nമസാല ഫിഷ് ഫ്രൈ എന്താണെന്ന് പലര്‍ക്കും അറിയില്ല. സാധാരണ മത്സ്യം ഫ്രൈ ചെയ്യുന്നത് പോലെ ചെയ്യുന്നതിനേക്കാള് ടേസ്റ്റ് ആണ് മസാല ഫിഷ് ഫ്രൈ ആക്കിയാല്. ഈ എളുപ്പത്തിലുള്ള ഫിഷ് ഫ്രൈ ഉണ്ടാക്കാന് മത്സ്യത്തിന് ഇരട്ട മാരിനേഷന് ആവശ്യമാണ്. എല്ലാ മസാലകളും ആഗിരണം ചെയ്യുന്നതിനുള്ള ആദ്യത്തെ മാരിനേഷന്. മത്സ്യത്തിന് ഒരു പുറംതോടിലേക്ക് നല്‍കുന്ന രണ്ടാമത്തെ മാരിനേഷന്.\nഎങ്ങനെ മസാല ഫിഷ്‌ഫ്രൈ തയ്യാറാക്കാം എന്ന് നമുക്ക് നോക്കാവുന്നതാണ്. ഈ ലളിതമായ ഫിഷ് ഫ്രൈ ഗ്രില് അല്ലെങ്കില് ഫ്രൈയിംങ് പാനില് ഫ്രൈ ചെയ്യാവുന്നതാണ്. വേണമെങ്കില് അല്‍പം മൈദയും ചേര്‍ക്കാവുന്നതാണ്. ഇത് ചേര്‍ക്കുന്നതിലൂടെ അത് കൂടുതല് ഗുണം നല്‍കുന്നുണ്ട് എന്നത് തന്നെയാണ് കാര്യം. എങ്ങനെ എളുപ്പത്തില് ഫിഷ് ഫ്രൈ ഉണ്ടാക്കാം\nമീന് - ഒരു കിലോ\nകശ്മീരി മുളക് പൊടി - മൂന്ന് ടേബിള് സ്പൂണ്\nഗരംമസാല - കാല്‍ടീസ്പൂണ്\nഇഞ്ചി, വെളുത്തുള്ളി പേസ്റ്റ് - രണ്ട് സ്പൂണ്\nഅല്‍പം നാരങ്ങ നീര്\nമത്സ്യം നല്ലതു പോലെ വൃത്തിയാക്കി ഇതിലേക്ക് വീണ്ടും അല്‍പം ഉപ്പും വിനാഗിരിയും മിക്‌സ് ചെയ്ത് ഒന്നുകൂടി കഴുകിയെടുക്കേണ്ടതാണ്. അതിന് ശേഷം ഇതിലേക്ക് എല്ലാ മസാലകളും വെളിച്ചെണ്ണയില് കുഴച്ചെടുത്ത് തേച്ച് പിടിപ്പിക്കുക. പതിനഞ്ച് മിനിറ്റോളം ഇത് വെക്കാവുന്നതാണ്. അതിന് ശേഷം ഒ1രു പാനില് വാഴയില വെച്ച് അതിന് മുകളില് വെളിച്ചെണ്ണ ഒഴിച്ച് എണ്ണ നല്ലതുപോലെ ചൂടായിക്കഴിഞ്ഞാല് മീന് കഷ്ണങ്ങള് ഓരോന്നായി ഇട്ട് വറുത്തെടുക്കാവുന്നതാണ്. നല്ല മസാലഫിഷ് ഫ്രൈ റെഡി. ഇനി ഉച്ചയൂണ് ഗംഭീരമാക്കാം.\nRead more about: recipe fish പാചകം മത്സ്യം\nHere we are sharing an easy recipe of masala fish fry recipe. Takealook.


സുഗന്ധവാഹിയായ എന്റെ സിന്ദൂരച്ചെപ്പിൽ ഇനിയും മണിമുത്തുകൾ ധരാളമുണ്ട്.\nലാവണ്യം തുളമ്പുന്ന എത്യോപ്യയോട് ഞാൻ 1978-ൽ യാത്രപറഞ്ഞു. എന്നെന്നും ഓർമ്മകളിൽ തങ്ങിനിൽക്കുന്ന ആ രാജ്യം ഒരു പറുദീസ തന്നെയായിരുന്നു. മാനവസംസ്‌കാരത്തിന്റെ ഔന്നത്യമായി ചുണ്ടിക്കാണിക്കാവുന്നത് ജനങ്ങളുടെ ലാളിത്യമാർന്ന ജീവിതചര്യയാണ്.\n1978-ൽ എത്യോപ്യയോട് യാത്രപറഞ്ഞ് ഞാനും കുടുംബവും ചേക്കേറിയത് നൈജീരിയയിലേക്കായിരുന്നു. ഏകദേശം 800 ഇന്ത്യൻ കുടുംബങ്ങൾ ആ രാജ്യത്തുണ്ടായിരുന്നു. ഒരു ധനിക ആഫ്രിക്കൻ രാഷ്‌ട്രമായിരുന്നു നൈജീരിയ. നൈജർ എന്ന നദിയിൽ നിന്നുമാണ് “നൈജീരിയ” എന്ന പേരിന്റെ ഉത്ഭവം. എത്യോപ്യയെപോലെ സംസ്‌കാരത്തിന്റെതായ ഒരു പഴയ ചരിത്രം നൈജീരിയക്കില്ല. 1960-ലാണ് ഈ രാജ്യത്തിന് ബ്രിട്ടീഷ് സാമ്രാജ്യത്വത്തിൽ നിന്നും മോചനം ലഭിച്ചത്. വളരെ ചെറിയ കാലയളവിനുള്ളിൽ തന്നെ ജനാധിപത്യം ഈ രാജ്യത്ത് പരാജയപ്പെട്ടു. പെട്ടെന്നുകിട്ടിയ സ്വാതന്ത്ര്യം ആവോളമാസ്വദിക്കാൻ സർക്കാരിനെ നയിച്ചുകാണ്ടിരുന്ന പ്രിസിഡന്റുമാർ മുതിർന്നതോടെ നൈജീരിയായുടെ ഇക്കണോമി തകർന്നു തരിപ്പണമായി. സർതഫേവാ ബലേവ ആയിരുന്നു ആദ്യത്തെ പ്രസിഡന്റ്. സംസ്‌കാരകുതുകിയും, ആദർശവാനുമായിരുന്നു അദ്ദേഹം ജനതയ്‌ക്ക് ഉത്തമമായ വിദ്യാഭ്യാസം നൽകാൻ ശ്രമിച്ചു.\nഇതിനായി അനവധി ഇന്ത്യൻ അദ്ധ്യാപകരെ അദ്ദേഹം നിയമിച്ചു. കേരളത്തിലെ കോളേജുകളിൽ നിന്നുള്ള അദ്ധ്യാപകരായിരുന്നു ഇവരിൽ പലരും. നൈജീരിയായിലെ പല യൂണിവേഴ്‌സിറ്റികളിലും വിദേശ അദ്ധ്യാപകരായിരുന്നു. യൂറോപ്പിൽ നിന്നും, അമേരിക്കയിൽ നിന്നുമെല്ലാം ധാരാളം അദ്ധ്യാപകർ നൈജീരിയായിലെ വിദ്യാഭ്യാസരംഗത്തെ വളരെയധികം സഹായിച്ചു.\n1960-ന് മുമ്പുതന്നെ നൈജീരിയായിൽ ധാരാളം യൂണിവേഴ്‌സിറ്റികളുണ്ടായിരുന്നു. നൈജീരിയൻ അദ്ധ്യാപകരും ധാരാളമായി ഉണ്ടായിരുന്നു. തെക്കൻ നൈജീരിയായിലുള്ള യോറുബ (YORUBA) വർഗ്ഗത്തിൽ പെട്ടവരാണ് വിദ്യാഭ്യാസപരമായി മേൽക്കൈ ഉണ്ടായിരുന്നവർ. ഇവർ അധികവും ക്രിസ്‌തുമതാനുയായികളായിരുന്നു. ഹൗസാ (HAUSA) വർഗ്ഗത്തിൽപ്പെട്ടവർ. വടക്കൻ നൈജീരിയായിലാണ് ജീവിച്ചിരുന്നത്. ഇവർ മുസ്ലീം മതാനുയായികളായിരുന്നു. അന്ന് ഇവർ തമ്മിൽ കലഹങ്ങളുണ്ടാക്കുന്നവരായിരുന്നു. പലപ്പോഴും ഭീകരമായ കൊലപാതകങ്ങളോടെയുള്ള അക്രമങ്ങളിലേക്ക് നീങ്ങുമായിരുന്നു. ഉൾപ്പോരുകൾ എത്യോപ്യായിൽ നിന്നുവന്ന ഞങ്ങൾക്ക് പുതുമയായിരുന്നു. 1987 കഴിഞ്ഞുള്ള മതകലഹങ്ങളിൽ അനേകായിരങ്ങൾ കൊല്ലപ്പെടുകയുണ്ടായി.\nനല്ല നേതാക്കളുടെ അഭാവം\nഇതായിരുന്നു നൈജീരിയായുടെ ശാപം. ഉള്ളതെല്ലാം തൂത്തുവാരി ഇംഗ്ലണ്ടിലുള്ള ബാങ്ക് അക്കൗണ്ടുകളിൽ കുത്തിനിറയ്‌ക്കയായിരുന്നു ഈ നേതാക്കളുടെ പ്രധാന ജോലി. ഇതു മൂലം കമ്പനികളും, ബാങ്കുകളും തകർന്നു. രാജ്യത്തിന്റെ ധനസ്‌ഥിതി തകരാറിലായി. പല രാഷ്‌ട്രീയ നേതാക്കളും രാജ്യം വിട്ടു - രാജ്യത്തെ കൊള്ളയടിച്ച പണവുമായി!\nഭരണം പട്ടാളം ഏറ്റെടുത്തതോടെ ആയിരങ്ങൾ കൊല്ലപ്പെട്ടു. എവിടെ കുഴിച്ചാലും പെട്രോൾ കിട്ടുന്ന ഏക ആഫ്രിക്കൻ രാജ്യമായ നൈജീരിയ സ്വഭാവ മഹിമയില്ലാത്ത കപട നേതാക്കളുടെ കളിപ്പാട്ടമായി മാറി - ആഫ്രിക്കയിലെ ഏറ്റവും വലിയ രാജ്യമായ നൈജീരിയായിലെ ജനത കഷ്‌ടത്തിലായി.\nപട്ടാളത്തലവന്മാരുടെയിടയിൽ മിടുക്കനായ ഒരു നേതാവായിരുന്നു ജനറൽ യാക്കൂബ് ഗവാൻ (Yakub Gawan). പക്ഷേ കൈക്കൂലിയുടേയും, കെടുകാര്യസ്‌ഥതയുടേയും ആൾരൂപങ്ങളായിരുന്നു മറ്റുള്ള പട്ടാളനേതാക്കൾ.\nനൈജീരിയായുടെ ചരിത്രത്തിലെ ഒരു സുവർണ്ണകാലമായിരുന്നു 1978വരെയുള്ള 18 വർഷക്കാലം. (1960-1978) പെട്രോളിന്റെ ശക്തികൊണ്ട് രാജ്യമാകെ മുന്നേറി. ധാരാളം സ്‌കൂളുകൾ ഇക്കാലത്ത് നിർമ്മിക്കപ്പെട്ടു. കൂടെ യൂണിവേഴ്‌സിറ്റികളും.\nവിദ്യാഭ്യാസയോഗ്യതയുള്ള മിടുക്കന്മാരായ ധാരാളം നൈജീരിയൻ അദ്ധ്യാപകർ യൂണിവേഴ്‌സിറ്റികളിൽ പഠിപ്പിച്ചിരുന്നു.\nഅഹമ്മദ് ബെല്ലോ (Ahmed Bello) യൂണിവേഴ്‌സിറ്റി, സാറിയ (ZARIA) വടക്കൻ നൈജീരിയായിലെ ഏറ്റവും പ്രധാനപ്പെട്ട ഒന്നായിരുന്നു. സാറിയായിൽ ഉണ്ടായിരുന്ന അഹമ്മദ് ബെല്ലോ യൂണിവേഴ്‌സിറ്റി പ്രശസ്‌തനായ പഴയ പ്രസിഡന്റ് അഹമ്മദ് ബെല്ലോയുടെ പേരിൽ അനേകം സ്‌ഥാപനങ്ങൾ വടക്കൻ നൈജീരിയായിൽ ഉണ്ട്. യൂണിവേഴ്‌സിറ്റിക്ക് പുറമെയുള്ള അഹമ്മദ് ബെല്ലോ ആശുപത്രി, കഡുണ നഗരത്തിന്റെ തിലകക്കുറിയായിരുന്നു. ഈ നഗരത്തിൽ തന്നെയുള്ള അഹമ്മദ് ബെല്ലോ സ്‌റ്റേഡിയം ടൂർണമെന്റുകളുടെ ഒരു ഈറ്റില്ലമായിരുന്നു.\nധാരാളം നൈജീരിയൻ ഡോക്‌ടർമാർ, അദ്ധ്യാപകർ, മാധ്യമ പ്രവർത്തകർ ഇവ നൈജീരിയായെ എത്യോപ്യയിൽ നിന്നും വ്യത്യസ്‌തമാക്കി. ഉറപ്പുള്ള ഒരു ഭരണഘടനയും, നാടിനെ നയിക്കാൻ സ്വഭാവശുദ്ധിയുള്ള ഒരു കൂട്ടം നേതാക്കളും ഉണ്ടെങ്കിൽ തീർച്ചയായും നൈജീരിയായ്‌ക്ക് ഇനിയും ഒരു സുവർണ്ണഭാവി ഉറപ്പാണ്.